Khah! Vote tawlreltu nih an von phuan taktak cang ko hih! A Fiang Bak Cang – Chin World News Evening\nKhah! Vote tawlreltu nih an von phuan taktak cang ko hih! A Fiang Bak Cang\nNovember 15, 2020 Salai Van World News\nUS tuanbia zohtikah Thimnak hi ahim bikmi thimnak asi tiah US Official nih a chim. Hi konghe pehtlaiin US Federal election officials hna nih an timi cu tukum White House vote hi American tuan ah a him bikmi asi tiah an chimpin ah President Donald Trump nih lunghrinhnak a um atimi hi cohlan awk aṭha lomi asi tiah Trump ruahmi cu an cohlang lo.\nTheihcio bangin tutan thimnak ah Joe Biden nih teinak ahmuh tiah thanhnak an tuahcio. Sihmanhsehlaw Donald Trump nih cun a cohlang kho rih lo. US thawngzamhnak hna nih Joe Biden cu teinak ahmumi asi tiah an ruah ko nain vote hi rel ṭhan thluahmah liopi asi. Donald Trump nih state kip\nah phungning in tazacuai timh rian an ṭuan ve lio asi.\nFiang tein Election official hna nih an chimmi cu Department of Homeland SECURITY Unit siseh US Voting system ahim khawhnak dingah rian aṭuantu committee of the Cybersecurity and Infrastructure security Agency hna nih thanhnak an tuahmi cu theihlo mi le information hman lo tampi election pehtlaiin a um ko. Asinain kan ithimning kongah cun adik lomi zeihmanh a um lo.


Pathian nih a hmang mi chiti a thuh mi hna cu soisel lo ah a tha ka ti zei thei tung lo i online kip i laimi kan pa pakhat a si ve mi Evan Rual UK,cheuhra cheukhat hmannak kong a chim mi ah kan soi sel len. – Onlinenungak\nPathian nih a hmang mi chiti a thuh mi hna cu soisel lo ah a tha ka ti zei thei tung lo i online kip i laimi kan pa pakhat a si ve mi Evan Rual UK,cheuhra cheukhat hmannak kong a chim mi ah kan soi sel len.\nTutan i Evan Rual uk i a chim mi hi Bible ning bak in a chim mi si ii,kei cu ka lung a tling tuk ka uar tuk,a chim mi pakhat te hmanh hlawh awk a um lo i bet ding zong a um lo,pathian nih hmang chinchin sehlaw kan ram le miphun thlaurau damnak caah thlawchuah pe chinchin ko seh. a tang lei ah a mah baknih a personnal tial mi rel khawh a si.\nKAN PATHIAN NGAIH KAN CHIATER SUAL HNGA MAW. Zûmtu nih kan zumhmi kan Pathian lung kan lomhter khawh bangin a ngaih zong kan chiatter khawh ti hi zeitilei hmanh in thlen khawh a si lomi, a hmunmi Baibal cawnpiaknâk phun khat a si.\nZeicatiah kan Pathian hi phun hnih in a ngaih kan chiater khawh. Pakhatnâk cu kan tuah hrimhrim ding a simi kan tuah lo ruangah. (Pathian ram kauhter) Pahnihnâk cu kan tuah hrim hrim ding a si lomi kan tuah ruangah.\n(Sehtan ram kauhter) Cucaah zungzal in a hmunmi thlarau lei pennâk caah kan pekmi cheu hra cheu khat le thawlawm hna a hmun lomi taksa lei pennâk caah kan pek ahcun kan tuah hrim hrim lo ding a simi kan tuah caah fak tak tak in kan Pathian ngaih kan chiatter khawhnak phun khat a si.\nKan rak pek cang a si hmanh ah Pathian sinah sual ngaihthiamnâk hal in thla cam u sih law tu hnu ah cun pe ti lo dingin a fekmi biakamnâk zong kan Pathian sinah tuah u sih. Ka chimcang bang khan a tu kan ton cuahmah mi harnak, taksa peknak caah cun Pathian pennak caah kan pekmi cheu hra cheu khat chung si loin a țangmi cheu hra cheu kua chungin a herh ningin kan pek awk a si ko.


Kawlrampi hi aa cheu dih kho,SAC ralkap hi hriamnam ttha le lungrual te in kan doh zau lo cun tei an har chin lengmang lai. – Hakha Cherry\nKawlrampi hi aa cheu dih kho,SAC ralkap hi hriamnam ttha le lungrual te in kan doh zau lo cun tei an har chin lengmang lai.\nHei ruah vima tikah.Kawlrampi hi aa cheu dih kho,SAC ralkap hi hriamnam ttha le lungrual te in kan doh zau lo cun tei an har chin lengmang lai. A bik in Federal army kan neih lo cun rampi ningin SAC kut in kan luat meimei lai lo tikha a tam u ruah cio si. Federal army a rak um cia mi le,tutiang rih ah CRPH/NUG nih an hnawl,duh ruam rih lo.\nAnmah PDF tel thengmang in Federal army phun ser an duh,mah cu hrilhfiah len hau lo,hun tuak cio ulaw a ruang nan theih ding kha si ko.\nCucaah tutan kawlram buainak kongah, Tlangcung hriamtlai le mipi kilvengtu ralkap hna nih anmah le state cio ah tukdohnak an tuah cio .Chinramah CDF biatak tein a cawl cuahmah ve.\nTutan kan rambuai SAC ralkap tukdohnak ah hin,buu,party hruaimi hna kut tangin kan doh i kan tu lo ti hi abik in Tlangcung miphun nih ruahmi si lio ah rumro in anmah vawk kawm chungah luh ter ding muithlam a leng pah cuahmah.\nMah nih a chuahpi te ding mi ,a donghnak ahcun anmah le state cio luatnak ding tiang biachahnak neih ding hi purhdah har siti lo,kanmah le state luatnak ,uk khawhnak lam lawlaw hi zul ko usih tikha i thim fawite ding dirhmun kan naih ngai.\nNaite kawl media ngan pakhat nih HK CDF lutlai interview an tuahmi ahkhan” Rakhine ram AA hriamtlai btk si khawh ding tiang vision an neihnak alanghter cang.(a herh ahcun)\nA rak um le ser cia Federal army kha fawizang tein NUG nih cohlang ko sehlaw,rianhma akal rang ngai deuh lai.Federal army rak ser cia chungah aa rak i tel lo hriamtlai kong zong ruah chih len caan si lo,rawl thar chumhnak cun rawltthing lum afawi deuh bang.\nNUG nih federal army kan ser lo cun SAC kan tei kho lai lo ti an theih,ser kan itim an ti,an ser zongah kum 2 paoh cu caan a la kho rih. Kum hnih chungah SAC nih ngian phunzakip an chuah lai caah tei an ahar chin te kho. A caan sau cun mipi zong kan thazang a dor lai,eidin awk nei lo kan tam chin lai caah tutan kan ral dohnak ah khulnuarh caan le si hoi lo. EAOs nih NUG hi an zumthlu kho rih hna lo.\nNote: Biasiphai le thadernak caah si hrim lo,ttihnak zong silo in mah hi a chuahnak lam a bi lo tikha ka langhter duh tu si.Credit-William HC\nBuaibai lak ah van i tenh rih ko usih law. Kan Lai thil/thuam nih vawlei pi a cul kan i lawm ko.\nTutan Thantlang ralkap tuahsernak cung ka hmuhning


2020 ah Teinak Hmuh Duh Tiang lawng in Rohingya Kong a phisin tu Pi Ci – Chin World News Evening\nNovember 25, 2019 November 25, 2019 Salai Van World News\n2020 ah Teinak Hmuh Duh Tiang lawng in Rohingya Kong a phisin tu Pi Ci: Pi CI Japan News pakhat nih biaruah nak an tuah. Rakhine kong ah International ‘Ramkip le UN pi nih’ zei ah nan kan rello tuk. Nan zoh sawh sawh. Hnu nan kan chit tuk caah hi tluk tiang Rakhine le Rohingya Buaibai nak tuksapur achuak. Cozah sakhan hna an kantuk an kan thah mi nan theih ko. Zeihmanh nan holh lo, Nanchim rel cio lo. Hnu nan kan chit tuk hrinhran tiah Pi Ci nih achim mi bia asi.\nMs. Yanglee nih ahman lo. A hrawkhrol in achim. Ralkap thazang Tamtuk hmang in Rohingya a tuk hna kha aa cawngia bantuk asi. Pi Ci achimh mi kha Rohingya piatana siloin Ralkap le AA ral i tuk nak tu asi deuh. Rohingya an tuk ri in hitin tuah hlah. Ralkap hi thloh hna tiah kan ti colh. Pi Ci le NLD upa hna nih zeihmanh an rello. An hrik hmanh athak lo. Japan ah Pi Ci chimh mi hi AA kong deuh asi. Rohingya kong asi deuh lo. 2017 i acang mi ARSA Ralhrang kong kha achimh duh zawng asi lai. ARSA cu methal antlai mi an si. A ho poah nih ARSA kan mawtchiat dih colh hna. NLD cozah aholh hlan in kan Chimrel dih nain Japan biahal nak ah Pi Ci nih a telchih lo.\nSimhmanseh law Geneva Convention Law le ramri lonh in a tuk hna kha achim phuan chih lo. Ralkap thazang Tamtukin ahman mi le Helicopter tiang ahman mi kha international law abuar asi. Ms. Yanglee nih apeh rih mi cu Pi Ci cu Politic tama asi ti cu el awk aum lo. Nain thil kha asining in chimh lo in 2020 mee hmuh nak caa lawng ah sizungzi atuah tu asi deuh ati. ICC kong he pehtlai in achim rih mi cu Misual cu asual nak man a inntuar aherh, Hrial khawh asi lai lo, Cazin le Hmanthlak hna tbk in UN meeting kip ah kan phuan cang. Kawl cozah zong ngol uh kan ti cang hna.\nSihmansehlaw ngawl a um hlei lo. Thlauh le tuah hla tinak pelte hmanh aum lo. Pi Ci tamada sinak ding le 2020 thimh nak teitu siding lawng kha aruah. Ralbawizik le Thang Sui he athli tein an i ton can zong ah Rohingya kong an i ruah ballai lo. Tamada sinak le ralkap he i remh ṭhan nak caa tiang lawng asi rua. Cucaah a sual mi cu ahohmanh luat khawh asi lo. Dantat le sual phawt ansi lai. An ing hrimhrim ding kha an covo asi. Ready zong in umcia ding asi.\nMs. Yanglee hi UN Nuhrin covo lei Rianṭuan tu Upa lutlai, mifim pakhat asi. Kawlram caah abik in rian khinh mi asi. Nai tan UN meeting zong ah ṭha tein bia kan hal hna. Ṭha tein i phisin um loin 2016 piatana hna an chim, Pingpalo in an chim dih. Aherh huaha lo ah H E Hau Do Suan hna aa ṭap ter ati. Tuah ti lo ding in khamh hna uh kan ti hna. Adang an tuah ding mi zong kan chimh dih hna. Nain zeihmanh an zulh lo I an tuah lo caah atu dirhmun hi an phan nak asi.\nMs.Yanglee hi UN Nuhrin covo rian ah kum 6 a ṭuan cang mi asi. UM nih azumh caah Kawlram Nuhrin covo ṭuanvo ngei bik ah UN pi athimh nak hi asi. 2016 ah khan Pi Ci NLD cozah nih kan thlen piak u tiah UN ah caa an ṭial. Kei zong nih Term 2 ka ṭuan cang I dia tein I din cang ko ning tiah lungthian tein le hnangam tein ka um ko, Nain UN thimh nak an ka thimh ṭhan, Kawlram Nuhrin Covo caah abikin rian khihn kasi ṭhan. Theihternak: Rohingya kong lawng siloin Hmundang dang le Tlangcung mi hna sin le an cung ah abuar mi covo le tinvo vialte zong kan khawmsuat i kan pe dih cang hna a ti. Ms. Yanglee nih Chinram le Chin miphun Nang bantukin adaw ve mi-Kawlrawn Nan Unaupa. Saya Rung Kaw\nPosted by Saya Rung Kaw on Saturday, 23 November 2019


Salai Lungthli Tum Catial Mi Ah Dr. Sui Chin Nih Aleh Mi Te Hi Ka Uar Tuk E – Chin 11 News\nSalai Lungthli Tum Catial Mi Ah Dr. Sui Chin Nih Aleh Mi Te Hi Ka Uar Tuk E\nNote: Salai Lungthli Tum nih a tial mi hi na rel hmasat lo ah cun Dr. Sui Chin catial mi na fiang sual lai lo. Atanglei ah Dr. Sui Chin nih Comment a tial mi na hmuh lai.\n1. Chinram Hluttaw ah MP hmunhma 24 a um i cozah ser ding ah MP 13 tal a hau. Ralkap 6, CNLD an thawn lonak Tedim 2 le Tonzang 2 zuh ahcun i cuh ding 14 lawng a tang. Zeiti lam hmanh in CNLD nih 14 chung ah majority MP 13 an hmuh khawhnak ding lam a um rih lo.\n2. Majority kutka ai khar hlei ah 2008 Constitution nih president kha chief minister thimnak nawl a pek. CNLD party cu president an sinak ding lam a um lo caah chief minister thimnak nawl an ngei kho lo. Cozah ser or CM thim khawhnak ‘tawh’ cu party ngan NLD or USDP bantuk lawng nih an ngei rih, pohmah 261 nih a bawmh hna.\n3. 𝐅𝐨𝐧𝐡 𝐜𝐨𝐳𝐚𝐡(𝐜𝐨𝐚𝐥𝐢𝐭𝐢𝐨𝐧): Pu Ngaisak nih ‘NLD hi anmah tein rampi cozah an ser khawh lai lo caah tlangmi party an kan sawm te lai, cutikah chief minister, Hluttaw speaker le vuanci hmunhma kan hal ve lai’ tiah a chim.\nA chimmi a dikmi a lo ko. Nain, a taktak ah a si kho lomi khi a si. Aruang cu…\n–Tlangmi party 40 leng an um. An thazaang, an i tinhmi le an duhmi ai dang cio. An policy ai khat dih lo caah tlangmi party vialte khi party pakhat bantuk an tanti khawhnak ding lam a um lo, a taktak ah a si kho lomi a si.\n𝐓𝐥𝐚𝐧𝐠𝐦𝐢 𝐩𝐚𝐫𝐭𝐲 𝐟𝐨𝐧𝐡 𝐔𝐍𝐀 vs 𝐍𝐁𝐅: Tlangmi party tampi fonh in sermi coalition phu pahnih(UNA le NBF) an um. UNA hi Shan party ngan bikmi SNLD, Zomi party etc. an i telnak a si. NLD he hawikom an si. NBF cu Shan party SNDP, Pu Zozam le Chinchin Pekthang phu an i telnak a si–2010 election ah thimnak a lutmi phu an si.\nPhundang chim ahcun NBF phu cu NLD nakin USDP le ralkap he ai hawikom deuhmi an si.\nNBF le UNA ah a lut lomi party tampi an um ve, an duhmi le an tinhmi ai khat cio lo caah an luh lo hi a si.\n𝐍𝐋𝐃 𝐧𝐢𝐡 𝐌𝐏 𝟑𝟑𝟑 𝐧𝐠𝐚𝐡 𝐥𝐨 𝐝𝐢𝐫𝐡𝐦𝐮𝐧: NLD nih cozah sernak a herhmi MP 333 hi ngah kho sual hlah sehlaw tlangmi party dihlak a sawm hna lai lo. MP tampi zong an herh te lai lo. A sawm ding party cu an hawikom thing SNLD le Zomi party bantuk khi an si te lai.\n–Suu Kyi le Aung San doh le soisel, Kawlmi huatnak karhter in MP tlin ai timmi party pawl khi cu NLD nih a sawm hna nak ding lam a tlawm ngai.\n–NLD hi tutan thimnak ah cozah power an ngei chap cang caah 2015 nakin an thawng deuh kho. Kawlmi region 7, Kayin, Kayah, Chin, Mon, Shan le Kachin lakah USDP power a zor cang caah NLD an thawng deuh lai tiah zumh a si. MP 333 cu fawi tein an ngah ko lai tiah tampi nih an zum, ngah lo khawh zong a si ve.\n–NLD nih tlangmi party a sawm sual hna zong ah Pyine Hluttaw i majority a ngeimi party lawnglawng chief minister an pek hna hnga. Party poah CM pek ahcun Shan ah cun CM 5 leng an um a hau hnga. Majority a ngei lomi party cu ‘chief minister’ pek phung hrim a si lo, hal phung zong a si lo.\nCucaah, Chin state Hluttaw ah MP majority hmanh a ngah kho lo ding CNLD party nih ‘cozah sernak nawl le chief minister kan hal lai’ an ti ngam khi mipi hlen phunkhat a si.\nDr. Sui Chin nih a comment a pek mi a si:\nA ngaingai ti ahcun 2008 constitution hi indirect in NLD nih tha a pek. Constitution a remh Duh lonak zong NLD le ralkap hi a chung tein an ithit um ruangah asi. Tlang cungmi power tleih an duh I Chief minister zong anmah nih thudir an tuahter khawhmi NLD cu an pek.\nTlang cungmi party nih Ram then ah a tei ahcun tlang cungmi party le power control an tuahnak caah key an isermi asi. Development lawng in zoh ahcun an policy hi a thami a lo. Asi nain ASK zong nih tlang cungmi dolhnak ding policy hi a chung in a tleih.\nKawl ralkap nih a tukmi Ram vialte zoh uh. Development cu kum hra chung tuah cangmi zong nikhat ah an Duh cun an hrawh dih khawh. Mah an key hi kan in herh hna lo tiin a hrawk khomi leader lawng tlangcung mi nih kan herh. Millions ting Million pek hmanh in hi policy hi cu ka vote hnga lo. Mah le hmuh ning cio.


Chinmi nih $60,000 Leng Australia Meikang Hartong caah an Hlut | The Chin Express\nMelbourne — Australia ram, Victoria state um Chin khrihfabu le community pawl nih an ram meikang hartong pawl caah $61,859 (Kawlram tangka ting 600) an hlut.\nAn hlutmi tangka cu February 14 ahkhan Australia cozah meithat zung Country Fire Authority (CFA) sinah an pek.\nAustralia ramlak ah meikang faktuk a chuah caah khua cheukhat le inn thong tampi ciam dihlak a kangh hna. Minung 25 leng a thah hna i thongsawm tampi an zaam. Saram 500 million leng an thi tiah an ruahdamh. An thawngpang nih vawleipi a hninh. Hartong pawl bawmhnak caah cozah le zatlang bu tampi nih mipi sinah bawmh an hal.\nCu bantukin, Australia phan Chinmi hna zong nih an ti khawh tawk an bawmh ve hna hi asi.\nAustralia Chin Community nih, “Victoria state hi fak bik a kanghmi si ve caah Victoria state um Chin community le khrihfabu pawl i bawm in zarh 8 chung kan member sinah bawmh kan hal i mah zat kan hlut khawh hna hi si,” tiah a thanh.\nA ra laimi March 13 zongah Myanmar Idol Season 4 winner Esther Dawt Chin Sung le pahnihnak Benjamin Sum cah in concert an tuah lai i hmuhmi tangka vialte meikang hartong pawl caah an hlut rih hna lai.\nMelbourne khua hrambunh Australia Chin Community nih, “state kip i Chinmi hna zong nih nan ti khawh tawk cio in meikang hartong bawm ve hna uh tiah kan in forhfial hna,” ati.\nAdelaide um Chinmi zong nih January thla ahkhan an khua cozah sinah meikang hartong bawmhnak tangka $8,000 an rak hlut. Cozah nih hartong pawl cu an herhmi cio i cawk kho dingin a tangka in a pek te hna lai.\nUS Thawngpang Tial Lian Thang - March 19, 2019 0\nU.S. Cozah nih Kawlram tthanchonak ding caah le democratic mipi hruainak a chuah khawhnak ding caah US $19 million hmang in Kawlram...\nIndia Ah Thlichia Nih Minung 8 A Thah Cang Hna\nAsia Hniang Zi - May 4, 2019 0\nNizaan in khan India ram nichuahlei i Odisha state ah Thlichia “Cyclone Fani” a hrang i atu tiangah minung 8 an thi...\nMyanmar Tial Lian Thang - July 31, 2019 0\nMyanmar ram chung TV, phone le internet line a ṭha deuh cang laiMyanmar cozah nih tangka $155.7 million a dih


Memorial Sloan Kettering Cancer Centre, USA Nih Cancer Sii An Hmuh Thar Mi - Khuaruah Har News\nTunai teah khan vawlei cung ram rum bik le ram thawng bik USA ram Memorial Sloan Kettering Cancer Centre, USA ah cancer sii-ai thar an hmuh chuah mi hlawhtling taktak in minung 18 sin ah hneksak nak an tuah khawh.\nMah cancer sii-ai an hmuh chuah mi Dostarlimah cu laboratory ttangin molecules phunkhat an ser chuah mi asi. Mah sii-ai cu Anti-bodies in rianttuan mi a si i, cancer cells, zawtnak hrik vialte kha fawizaang tein a thah khawh tiah hmuh chuah a si.\nCancer zawtnak thlopbulnak ahcun hi nak sii-ai ttha hi cu hlan ah vawikhat te hmanh hmuh a rak si bal lo tiah ti si. Rilpi cancer nei mi hna cu thla 6 an thlopbul hnu ah check hlatnak an vun tuah tthan cu an cancer pakhat hmanh hmuh awk a rak um ti lo tiah theih asi.\nCancer zawtnak in a zaw mi mizaw hna cu na cancer zawtnak a um ti lo tihmi an vun chimh hna cu an i lomh tuk ah an mitthli (happy tears) tiang a tla tiah theih asi. Sibawi te zong nih a ni ruah nak leng in an sii-ai ser mi nih rian a ttuan caah an khuaruahhar dih.\nMah sii-ai cu tu nak ttha chinchin rian a ttuan khawh nak lai sibawi thiamsang hna nih an ni zum cuahmah lio pi asi. Mah sii-ai konglam cu Dailymail.Com nih june 6,2022 ah khan a vun langhter mi a si. Mizaw mi hna sin ah testnak an tuah ah hin mizaw pakhat caah India phaisa Rs 8.55lakh hrawng a dih tiah theih asi.\nTuluk ram then timtu hnacu anruh le anvun kathen dih hnalai: Xi Jinping


Hlan lio Salai Hebrew aka Lalhnin a si ti lo,mithar lalhnin a si cang – Zion Tlang Media\nHlan lio Salai Hebrew aka Lalhnin a si ti lo,mithar lalhnin a si cang\nOctober 6, 2019 admin Forhfialnak\nSalai Lalhnin cu Malaysia arak um lio ah a rak sual ngai ko nain atu ahcun Pathian bia phuan tu dingah a chuah cang. Malaysia ah arak um lio ahhin a caan ahcun zu a ding pah lengmang. Mi he zong a sik pah lengmang. Amah he tlawmpal athei hngalh deuh mi nih an chim nak ahcun a fel ngai ko nain a caan zuding a hman tiah an ti.\nA luan cia thla zeimawzat ahkhan Malaysia lei in USA ram lei ah a dawtmi a nupi he an kal. USA an phannak caan a sau rih lo. Nain, nain atu ahcun online ah zei dang bia chim loin Pathian nih a dawtnak le a sual nak le palhnak a ngai thiam nak kong lawngte a chim cang.\nA tanglei ahhin Salai Lalhnin nih Pathian bia a chimnak video tawite ah um lai. A tha kho tuk Pathian bia a chim mi hi rak ngai ve uhlaw thazaang tampi rak i lak cio dingah kan i sawm duh fawn hna. Hlan lio ahcun zu le sa rak um ko hmasehlaw a tu ahcun Pathian bia chim le phuan hi a rawl tha bik ah a ruah ve cang.\nPrevious Post:Pu No Than Kap a ruahnak hi Dr. Sasa a ruahnak he hin cu van le vawlei tluk an i dang ko\nNext Post:UFC fighters pawl nih One Championships thazaang an pek ning hi a rak mak kho tuk


Salai Lungthli Tum : Na ruat bal ve maw dik? – Onlinenungak\nSalai Lungthli Tum : Na ruat bal ve maw dik?\n–CNLD chairman pathum nih anmah tein chairman sinak an i lak lio ah ‘zoh ai dawh lo, party member or EC nih chairman pakhat lawng thim awk a si, Chin miphun aiawh ding pei kan si cu’ timi ruahnak an ngei hnga lo maw?\n–Chairman lawng si lo, secretary pathum zong chairman pathum nih anmah duhmi minung an thim rih hna, an zumh bikmi an tapeh cio an thim hna.\n–Phundang chim ahcun, mibu pakhat nih anmah duh ning tein ‘Chin’ timi min ai telmi party CNLD an ser. Mipi lei in zeibantuk hnatlakpinak mandate hmanh a um lo, mandate lak zong an rak i tim lo, caan a um lo zong a si lo.\n–Peng 9 kan um i peng khat ah EC 10 cio a si ko hnga.Pengkip EC cu khuate kip party hotu hna nih thim awk a si ko. Peng kip EC nih party lutlai chairman le secretary thim awk a si. Mah pawl hi CNLD nih pakhat hmanh an tuahmi a um lo.\n–Party an ser lio ah CNLD cu ‘kanmah ta’ an ti, nain atu thimnak election caan belte ah cun ‘Chin miphun party’ an ti than. An i thleng leklek. An tlin ah cun cozah lutlai rian i phawt tikah ‘kanmah party a si, kanmah nawl’ an ti than te hnga.\n–Pengkip EC kha an tapeh lawngte an tuanter hna tik ah candidate thim caan ah zohchia in an buai tawn. 2017 ah mipi nih Salai Ceu Bik Thawng cu Pi Zatlem nakin a let in an rak uar deuh, nain EC vote thlak tikah Pi Zatlem nih a tei diam.\n–Biafak deuh in chim ahcun ‘democracy le federal kan aupi’ an ti nain anmah party chung chairman le candidate thimnak belte ah cun ‘aa-na-sin dictator’ system an hman.\nCucaah, mibu pakhat nih anmah duh ning in an ser i Chin mipi hnatlakpinak mandate zong a ngei lomi CNLD hi Chin miphun party tiah auh awk a tlak rih lo tiah kei nih cun ka hmuh, anmah party lutlai zong nih ‘Chin miphun party’ tiah an auh ngam awk a si lo ka ti. Na ruat bal ve maw dik? By : Salai Lungthli Tum\nR.I.P : Ngakchia Ti Tla A Chanhnak Ah Amah Tu A Nunnak A Liam\nZualko:Nu Dawng Liani kum 13 hngakchia nih hriawk nak in mual a kan liamtak


Kawlram YBS bus pawl ah card hman a si cang | THE CHIN EXPRESS\nKawlram YBS bus pawl ah card hman a si cang\nYangon khua chungah mipi nih tlunkalnak caah hmanbikmi YBS bus pawl ah ramdang bantuk in card an hman ve cang hna lai.\nJuly thla chungah card hmannak cu an tuah lai i card hman khawhnak bus ngeitu company pawl zong thawngthanh an si cang.\n“Tu thla chungah card hmannak cu kan thok lai. Atu tiang ahcun bus 1,900 leng ah card hmannak seh bunh a si cang. Tangka rawnnak card zuar ning zong a rauh hlan ah kan thanh lai,” tiah YRTA secretary Dr Maung Aung nih a chim.\nBus cit man peknak ah hman dingmi card cu pakhat ah Kyats 2,000 silai i G&G dawr le mi an tamnak hmun pawl ah zuar an si lai.\nYBS bus ah card hman khawhnak dingah 2019 in khan rian an thok cang.\nBus cit man peknak card hmannak cu Asia Starmar Transport company nih ttuanvo a lakmi a si.\nCard a hmangmi nih cun bus cung an kai sin tein card ticket ziahnak ah voi 1 an ziah lai. Cun, an ttum lai ah voi 1 an ziah tthan lai. Kal duhnak hmun a hlatneih hoih in card chungah tangka a zuh lai.\nYBS bus cu nifatin minung ting 24 leng nih an i cit. Card hman a si ahcun zapi caah a buaithlak ngai kho, tiah bus aa citmi mipi nih an chim. – Duwun


26 April ah Oslo Peace Center ah Burma kong Biaruahnak aum Lai – Chin Community in Norway\nApril 10, 2010 Peter Sang 0 Comments\nBurma Ralkap cozah nih tukum donghnak lei ah thimnak tuah ding in ceih asi cang. Thimnak tuahnak kong ah hman ding phung (election laws) zong an chuah cang. Hi thimnak kong he pehtlai in hmuh ning pahnih in a um:\n1. Election hi ttanpi/i telve ding a si, aruangcu, hi thimnak hi hmailei Burma ram tthanchonak caah kutka pakhat bantuk a si lai. Voikhat pi ah kan duhmi democracy bantuk a si khawh lo hmanh ah duhsah in hi ai ong cangmi lampi in ram kan remh khawh lai.\n2. Hi thimnak hi ttanpi awk asi lo, an tuah khawh lo nak ca hmanh ah a si khawh chung in khamkhen ding a si, aruangcu, telve/ttanpi ah cun, Ralkap nih tuahmi kha kan lung a tling tinak a si pin ah, kum saupi rak aupimi zalawnnak taktak kha a sung kan peek bantuk asi lai.\nNLD nih thimnak ah kan i tel lai lo an ti, i register an tuah lo. NLD hi caan sau nawn, anmah chung ah hi kong ah debate a um , mitampi cu, nautatnak zong an ngeihmi pumpak an catial in a lang ngaingai. Thil sining taktak zoh loin Ralkap cozah huatnak rumro an khuaruahnak ah aummi hna nih cun, zeibantuk hmanh khi Ralkap nih an tuah zong ah a tha in a hmu kho lo mi an rak um ve. Cubantuk minung cu, NLD zong ah an rak um ve hrim. NLD cu 1990 ah mipi tamdeuh pi nih vo thlakmi party an si caah le western ram thawng pawl nih an ttanpi mi party a si caah (Nobel Pease laksawng hmu Aung San Suu Kyi thawng in), hi party nih kai tel lai lo tiah thawngthanhnak a tuah tik ah, midang party pawl buu pawl zong an dir hmun ah an i laklawh ngaingai cio [telve ding a si ko tiah ruahnak a ngeimi buu hna hmanh nih lungtlen siloin dirhmun thlen phun in a thlihran a kal mi hmuh khawh asi] Cucaah NLD hi an rak biapi tuk ti hi el awk atha hrimhrim lo. Mitampi nih NLD kha biapi an si lo tiah a chimrelmi zong ai um nain, tuchun politic thlihran zoh ah cun a ling talet asi.\nBurma ah cun political party pawl register an i tuah cuahmah ti thawng rel khawh asi. Annih nih an hmuh ve ning ah, tu bantuk ram pumpi thimnak ah kan i tel lo ah cun, hmailei ram kong ceihkhannak ah kan i tel kho ti lai lo, a leeng in au len nak in cun, a chung tu in thil remh ah a tha ko tiah a ruat vemi hna an si. An ruahmi /zumhmi bantuk tein an tuan ko ah cun, thimnak khawh hnu in duhsah in thil ai thlen kho ko tiah ruah khawh a si ve.\nAchuak ding a fiangmi\nThimnak cu kan duh zong duh lo zong ah an tuah ko lai [ kan duh lomi lawng te nihin tiang ah an tuah peng ko hih]. Kan i tel zong ah tuah a si lai i kan i tel lo ah cun an i lawmh chin lai ti khawh asi. Aruangcu, anmah tei ding kha tamdeuh a fiang. Hi thimnak nih zeipipa thatnak achuah pi lai lo. Ai thlen ding cu, a cung phaw lawng a si lai, nichiar a chuakmi tadinca ah ralkap thuam pawl an langh a tlawm deuh lai. Tadinca le TV tibantuk hna ah caan tlawmpal cu, ruahnak phunhnih thum ai kalhmi tete hna hmuh awk an rak um te lai. [ Caan sau an nguh lai ti chim awk a haar, an celh te lai lo ti hi ruah cia khawh ngai a si]. Ramdang lei in chawletnak investment tamdeuh alut lai tiah chimmi a um nain, chim awk atha lo, aruangcu, thimnak ah kan i tel lai lo tiah a chimmi party pawl hna an um ve lengmang tik ah zeibantuk hmanh in election result va chuak seh law anmah ralkap lairelnak thiam a si ko lai ti kha inverstor pawl nih theih a si lai caah le a chuaklai ding cozah nih property right timi ramdangmi sipuazi tuahtu hna ding nih an zoh bik dingmi a um hlei lai lo caah an tih ngai rih lai. Caan zeimaw zat cu an cuanh rih lai caah chikhat te ah zeihmanh hmuhawk tha ai thlengmi a um rih lai lo. Ka tial cang bantuk in a leng phaw lawng thlennak a um lai caah, a taktak ah mipi sin ah pum ruahnak zalawnnak taktak a um hlei lai lo i Aung San Suu Kyi nih a rak chim mi ” We are prisoner in our own country” atimi kanmah cu kanmah ram lila ah thawngtla kan si ko ati mi kha zeidang thlennak aum hlan lo chung cu kan si rih ko lai ti ruahnak ka ngei.\nOslo Peace Center biaruahnak\nHlanlio Norway prime minsiter arak si mi Bondevik nih a rak thawkmi Oslo Peace Center cu, daihnak rianttuannak kong ah vawleicung theih in an cawlcang ve lengmang. UN le daihnak rianttuan buu dangdang hna he vawleicung daihnak rianttuannak kong ah an cawlcangh tti hna. Oslo peace center nih daihnak kong a cawlcanghnak ah hngal ngai a si mi cu, Burma daihnak le democracy kong ah a si, kumkhat ah voi tampi Burma kong ah ca chuahnak an ngei kho, UN le a dang buu hna he biaruahnak a um caan poh ah Burma kong telh chih lengmang asi.\nTutan zong ah an zung ah Burma kong ceihkhannak ngei kho than ding in atanglei minung hna an sawm hna i ahopoh i tel kho ve ding in sawm kan si:\n1. Aye Chan Naing ( Director of Democratic Voice of Burma )\n2. Nang Seng ( Burma Campaign UK)\n3. Jared Genser (Aung San Suu Kyi lawyer)\n4. Gry Larsen ( Norwegian Ministry of Foreign Affair) zong sawm a si ve.\nApril 26, 2010 zaanlei nazi 2 ah an tuah lai i vai i tel ve khawh asi.\n( Note: Rangtuk deuh in ka tial i, cafang palhmi, catlang sentence chiah ning diklo tampi a um kho )\nPrevious Previous post: Request to UNHCR Regarding Norway Bound Chin Refugees\nNext Next post: Poland President le a Hnuzul Minung 96 Vanlawng in an Thi


Kum (4) Chungah A Voikhatnak Selena Gomez Ulbum Cu A Chuak Cang Lai – Lai Holh News\nKum (4) Chungah A Voikhatnak Selena Gomez Ulbum Cu A Chuak Cang Lai\nBy ronaldaung on June 13, 2019\nCawn ni hnihni lio i The Tonight Show timi Jimmy Fallon i programme ah Selena Gomez nihcun a rauh hlan ah ulbum ka tuahmi a chuahnak lai tiah mipi sinah theihternak a tuah. Kum (4) chungah a voikhatnak ulbum aa chuah a si lai.\nCawn nili ni lio zongah khan vandum zawng fashion he dawh taktakin a rak lang tthan. Selena Gomez hi cu a umtu le a pungsan te hi duh a nung i, zeitik caan poh ahhin uar a um zungzal ve.\nSelena Gomez nih a ulbum konghe pehtlai in ” ka ulbum chuahnak dingah caan tlawmpal lawng aa duh cang.…Kum (4) chungah a voikhatnak ulbum a sibantukin thinlung tuar innak (feeling) zong aa tel chih lai, cun ka sining le ka tonmi tbk pawl hna zong tampi an itel chih” tiah a chim.\nSelena Gomez nih a tonmi le a intuar mi thil vialte hna cu mipi vialte nih theih dih cio a si. A darling hlun a simi Justin Bieber he an i tthen hnu ah, fak tukin dam lonak nih a tlunh tikah a kal (kidney) tiang zongin aa thleng.\nAsinain a tu ahcun mipi hmai le red carpet zongah fashion dawhdawh he hmuh lengmang a si cang. Cun ulbum thar aa tuahmi zong caan a rauh hlan ah a chuak tthan cang lai.


Zarte ni, Trump rally ah kal a timh mi 1million (1,000,000) leng an si cang; Media le Democrat pawl nih buainak an thawk hoi cang\nPresident Trump hi cu a ropui bak ko, a ropui bak ko ti lo ah cun chim ding a um lo. Mainstream media pawl nih Trump cu mipi nih an duh ti lo tiah fakpi in an ttial i, Trump soiselnak le thangchiatnak cu dawng lo cat loin media hmangin fakpi in an phuan lio ah America mipi nih an duh ning le an uar ning an langter thluamah ve cang\nPresident Trump hi Media tampi nih a thil tuah thami pawl an ttial duh lo caah amah nih Twitter le public Rally hmangin mipi sin ah thil si ning a chim/phuan tawn.\nCOVID 19ruangah caan saupi inn ah i erh lio ah, Coronavirus zawtnak cu thawngpang tha lei a vun kar thluamah ve cang caah USA mipi zong ralrin tein le Social distancing zulh buin arian ttuan hram an thawk ve cang. Naiah minak pa George Floyd a thi ruangah minak cheu le Democrat pawl nih lengah an duh poah in chuak i, thil tuah i, USA ramchungah buainak fakpi an tuah hnuah le thil tampi an hrawh lio ah Media pawl lakah Covid tih nun ning atial mi pakhat hman an um lo. Mah bantuk in mipi leng ah a chuak mi cu thil tha tuah mi le ram caah pasal bantuk in a ttial hna. Mah bantuk in thil a si caah President Trump pawl nih President Election campaign nak ding caah rally tuah an nih tim ti an chim ve cang\nDonald Trump nih Rally tuah a tim ti a chim bak in thil zeipoah a thlen tthan hoi i. Black Live Matter lio ah Covid-19 kong a tial bal lo mi le a chim bal lo mi media pawl nih President Trump nih Rally ka tuah lai tiah a vun chim bak cu Covid-19 tih nun ning kong le Trump Rally ah kal a tim mi pawl cu mihrut, Covid-19 nan tih lo maw tiah fakpi in an vun soisel tthan cang\nNatein President Trump nih an bia le hla cu a ngai piak duh hna lo. Rioters le misual pawl nih Democrat party pawl (State chungah Democrat party pawl nih governor an ttuannak) nawlngeinak fakpi in an hrawh lio ah Media nih zeihman chim lo in daitein an um i, mah bantuk thil a cang mi hna cu thup an nih tim. Mah kongah hin President Trump nih ceilak in aphomh cang hna i, an thil tuah i tim mi hi a hlawhtling bal lai lo tiin Twitter hmangin ceilak in aphomh hna. Zarte ni (Saturday) ah rally thawk a si cang lai, Rally ah kal a tim mi minung 1000000 (1 Million) leng nih register an tuah cang. Rally tuahnak khua Tulsa Okla khuah a um mi dihlak cu 400000 an si. Mah khuah ummi nak in tam deuh nih Trump rally ah kal an nih timh\nTrump Rally ngeinak hmun Stadium ah minung 20,000 lawng an nih tlum, Mah 20000 ah cun 1millions leng nih President Trump Rally ah cun kal an nih tim, a chungah alut khawh mi caah cun a sunglawi bak ko lai.\nMi tampi nih George Floyd thinak ruangah President Trump cu a minchiat ngai i, a larnak zong a zorh ngai cang tiah an ti lio ah, a si lo ning langtertu ding ah June 14, sunday kha President Trump Birthday a si i. President Trump hi USA President lakah upa bik a si i, Kum 74 a si cang. President Trump chuahni ah khan Trump Campaign Online hmangin Fundraising tuah a si. (mah kong hi Chinpage ah fiangtein kan rak ttial cang kha) Tangka a lut mi dihlak cu USD 14 million leng a si.\nTrump ral a si mi Democrat pawl cu tangka lei ah fakpi in buainak an tawn lio a si i. Tu hi USD 100 Million an ngei cang i, Donald Trump nih cuun USD 250 million a ngei cang. Mah bantuk in thil sining a si caah November 3 President Election cu a ropui bak ko lai. Setan pawl nih maw teinak an hmuh lai Pathian a bohchan ngai mi President Trump nih ti hi vawlei mithiam pawl nih an thei duh ngai mi pakhat cu a si cang. Source- Forbes, Twitter\nBe the first to comment on "Zarte ni, Trump rally ah kal a timh mi 1million (1,000,000) leng an si cang; Media le Democrat pawl nih buainak an thawk hoi cang"


Nupa Sinak Tuah Dih Cangka In Tuah Nu Pawl Nih Nan Tuah Hrimrhim Dingmi Thil Na Tuah Lo Cun Tihnung Tuk – Chin World News Evening\nNupa sinak tuah khawh tikah nu hna nih zeibantukin dah umpiak ding le tuahpiak ding timi kongah University of Southern California’s Keck School of Medical Doctor hna nih an chimmi a si caah tuah khawh le zulh khawh zuam hrimhrim dingmi a si.\nHi konghi chim le reltik ah Laimi tam deuh minung kan ruahnak ahcun zerkong le zohchia khanhru ah a ruatmi tampi kan um lengmang. Asinain hi bantuk hi theih a harh taktak mi a si. a theimi zong tampi kan um cang lai nain a thei lomi tampi kan um lai caah siseh hlawknak tampi aa kan petu a si lai tiah ruahchannak he ttialmi a si.\nNupa sualnak tuah khawh caangkaa bak in Nu hna nih zunte zun piak hrimhrim ding a si. Minung tampi hna nih nupa sinak hmankhawh ahhin puan maw tissue hna in an chiatha an i hnawh i cuticun an ih pi chih tawn.Kha bantuk kha hman lo bak ding a si. Zunte zunpiak mi nih khan Nu chiatha chungah UTI timi a ummi kha zunte nih a chuah ti si.\nNupa sinak tuah dih kaa ah na zunte a chuah lo a si zongah caantlawmpal chung hngahpiak ding a si.Zunte a chuahnak hrimhrim in i sen ding.Cun zunte zunmi nih Bacteria zong a chuah piak khawh.UTI timi a sullam cu Pa baw a silomi nupa sinak tuahnak ah a ummi khi a si. Afawinak chim ahcun nu chiatha le pachia a vun i hnur ah hnawmtam a chuakmi khi a si.\nCucaah na zunte na zunpiak lo a si ahcun Hnawmtam a ummi kha Nu chiatha ah a tang cang i, zawtnak achuak i, Nu chiatha kha a thak le a fak ti bantukin a um lengmang. Asikhawh ahcun Nupa sinak tuah hlan hrimhrim ah thiangtein i chiattha kha i ttawl ta ding.Cun nupa sinak tuah dih kaa ah thiangte in i ttawl tthan ding a si.\nNupa sinak tuah hnu ah i ttawl lo ahcun zawtnak fahnak a chuak kho cucaah nupa sinak tuah lai ah thiangte in i ttawl ding tuah dih hnu ah zunte zunpiak ding culawng siloin thiang tein i ttawl tthan ding.Cu cu ngandamnak caah a tthatuk mi a si.Culawng siloin nupa sinak tuah hnu ah chungnawh Under-wear i hruk hi a poi maw poi lo?\nNupa sinak tuah dih hnu ah under-wear i hruk colh hi a poi maw poi lo timi kongah dotthletnak a tuahtu mifim University of California Sibawi hna cu sianghngakchia hna nih biahalnak an tuah hna. Cu halnak ah lehnak an tuahmi hna cu Nupa sinak tuah dih kaa ah chungnawh i hruk colh hi ngandamnak caah thiltha a si lo tiah an leh hna.Asi khawh ahcun nupa sinak tuah zaan chung hi cu chungnawh i hruk lo in um veve hi a thami a si tiah an chim.\nPathian Nih Na Thin Phang Hlah, Na Sinah Ka Um Ko Tiah A Ka Ti Amen Halleluijah


Thantlang Le Hakha Hrawnghrang I Hi Bantuk Thil A Chuah Lengmang Mi Hi Cu A Poi Hringhran Ko Mu – Onlinenungak\nChin ramkulh Thantlang khuapi le Hakha khuapi karlak ah tangka ting 17 lakpiak mi buainak cu January 16 ah a cang mi thil a si i,January 17 ah mipi theih in pholangh a si. U Aung Aung ( kum 32 ) cu Hakha khua in Thantlang khua ah kuva thilri man leiba hlam dingah a kal i, zanlei nazi 2:45pm hrawngah Thantlang khua in Hakha khua a panh.\nThantlang in meng 9 tluk a kal hnuah mi pathum nih lampi ah an rak dir ter i an tleih colh. Pakhat in a hngawng in a reh i a dang pakhat nih nam i put bu in a hro hnuah 2 Phalon hlat deuh nakah an kalpi.\nCuka hmun ah cun a kutke an tem hnuah a kaa zong an hihpiak dih i ai ken mi tangka ting 17 cu an lakpiak hnuah an zamtak.Thilcang mi he pehtlai in, Thantlang palik theihter a si i Thantlang palik nih cun case an siam hnua misual 3 cu tleih dingin an kawl cuahmah hna nain, tuini January 17 tiang ahcun an tlai kho rih hna loh tiah thawngtheih a si. (IPRD)


Republican Hruaitu Hna, White House Chief Of Staff, Treasury Of Secretary Le Democrat Hruaitu Hna Cu Tuchun Ah Tonnak – Chuncha News\nRepublican hruaitu hna, White House Chief of staff, Treasury of Secretary le Democrat hruaitu hna cu tuhun ah tonnak an ngei than i $900billion stimulus package deal lungtlin dawh an si. Tuchun i deal an tuahmi tlamtlin ahcun Christmas hlan ah minung pakhat nih Stimulus Check $600 cio ngah si te lai. Credit: Salai lairamthang\nThawngpang Thar December16 Georgia Cu Trump Nih Atei Lai. Thawngpang ka theihtawk kan hrawm ve hna. Georgia ah vote an tlaknakah Joe Biden nih a tei ti a rak si. Atu cu vote a dik lomi kum 18 tang minung thawng 60 cu a diklomi a si caah , khirhthan asi cang an ti. Kumtlinglo mi an si an laknak bik hi Driver licence a si lai an ti.Kum 16 in cun motor mongkhawhnak le Licence ngeihkhawh a si cang caah a bikin hihna ah hin lak a si lai an zumh.\nJoe Biden nih hin Georgia ah Trump cu vote 11779 in a rak teinak a si. Atu cu vote 60000 an khirhthan canglai caah , Joe Biden ta kha thong 6000 ai zukthan lai tinak asi. Vote 2,413,633 a tang lai tinak a si hnga. Trump tu cu a mahning va si ko seh. 2,461,854 an hlawngpiakmi kha cu va um ko seh. Tahchunak asi hi mu.\nTrump nih vote 48,221 in ateithan cang lai. Na khuaruah harhlah seh. State tampi a um rih. Cun Teinaklam pathum a um Trump caah, Pakhatnak: Pakhtanak cu vote an relthan cuahmah lio a si. Tazacuainak an tuah cuahmah caah Teinak a hmuh hrimhrim lai Thildik in.\nPahnihnak: Zahan i state Electoral Vote vialte cu fehter dih a si rihlo ti cu zapi theihawk ah atha. Micheukhat nih an fehter cang an ti cucu a dik lomi a si. Lam tampi a um rih. Buaibainak tampi a um lai caah state nih vote thlaknak aphan te kho cu tikah, Republican party nih state tamtuk an uk caah an duh zong duhlo zongah Trump a tlinthan lai. Minung 50 nih vote pek a si cang lai. State pa 6 hi buaipi cuahmahmi cu an si a bikin state pa 4 hi an buaipi taktak.\nPathumnak: Nak cu Martial Law a hman lai. Atawinak in ka tial caah a fianglomi tampi an um kho , caan ka ngeihlo caah a si. Fiangdeuh in kan tialthan te lai. Hihi a dikmi cu a si. Teinak cu kanmah ta ka ti zungzal kha . Pathian khuakhannak hngak ko rih. Ka laknak hi mirangholh a theimi caah cun hihi rak zohte , atheive lomi caah cun katialmi hi irinh ko hna usih.\nTrump nih Mitch McConnell nih Joe Biden a lawmhpimi cu hivialte minung 75,000,000 VOTES hi ahmu hna lo maw a cawnglawmhmi a tuantuk rih a ti. Micheukhat nih Mitch McConnell cungah an thiharnak ca tampi an kuat cawl, kan ngol bal lailo, kan president a si kho bal lailo Jo Biden cu an ti ve. Trump 2020 an ti ve.Zeidah kan cangte lai, a tu cu atuantuk rih. Teinak cu kan co hrimhrim lai ka chim ngam bak. https://youtu.be/mQMDMXvN8Oo By; Joseph Thawng Z Ting\nTrump Nih Teinak A Hmuh Tthan Tun. Trump Tanh Tu Pawl Caah Thawngpang Ttha Taktak Asi Tthan Ai!


Party kan zoh hrimhrim lai lo ,an Minung in kan zoh ko hna lai. – Hakha Cherry\nParty kan zoh hrimhrim lai lo ,an Minung in kan zoh ko hna lai.\nLaimi kan lung a Fimtuk cang kum 70 chung kan tuar hnu ah , U Tingsing hruaimi nih kanram cu Democracy Ram ah kanser lai tiah anbawi sinak vialte an kal tak i, Kawlrampi cu kum5 chung an hruai ,kum 5 chungah tlangcung hriamtlai vialte le blacklis ah chiah mi hna zong anvun phoihpiak ṭhan hna i ramchungah an lut kho than.\nLAM ahrim in anremh hna MEI an ser,Ti an ,ser , khuate kipah Cycle le motor an phakter hna,.Ramdang um zong an rak tlung kho.2010 in 2015 tiangah atu i CNLD party lutlai vialte le MP a chuh dingmi hna hi MP tuan ve mizong an um hna. Cu hnu ah 2015 in NLD Party nih an chan hna an si khawh chungin an i zuam ve.\nDemocracy taktak cu kan phanlo nain Kum 10 chung cu Democracy rim kan nam ve ko , a rung cu aluan cia mi kan Kawlram vunzoh tikah tampi a thleng.kum 10 chungah hin Ho MP dah afel ho Party dah hmailei caah a tha lai timi hi LAIRAM um mi nih kan i fiang tuk cang , zeitluk hmanh in kanmah Party hi Miphun Party kan si, kanmah nih kanram kan thlen lai tiah anau len zongah an tha lam a ba men ko lai.\nHakha , Thantlang , Falam, Mitupi tiang ahcun Party kan zoh bak lo, a Minung bakin kan VOTE ko hna lai….Kawlram singning cu kan i fiang tuk cang, nanmah zong nan i fiangtuk ko khah RAM DANG ummi hrimhrim nih Mah Party e Cu Party e tiah nan aumi hi cu zangfak taktak nan si,,, Tah chunnak ah CNLD cu Laimi nih kanduhdih ko hna nain an Minung khi kan duh hna lo cuh! Cuve bantuk in a dang Party zong mah thiamthiam an an si ko lai, an Minung in kan thim ko hna lai.\nA Fel mi Fimthiamnak a ngei mi Experience a ngei mi Catang sang a ngei mi Mi ding mi ṭha…Dr.Hmuh Thang bantuk. Henry Van Thio bantuk Saya Tial Ling bantuk hna khi ram le Miphun hruaitu caah cun kan thim ko hna lai cuh! Zeidang tampi ruah len a hau lo.\nTutaan thimnak ah a lutmi hi kan i fiangtuk hna.Ṭhut den a cuh mi lawngte an si ko cu. an Quality le an history le an Background kan theih cia mi hna lawngte an si ko cuh!\nKan Lungfim tuk cang hih! Party cu kan\nZohbak lai lo. Tulio Kawlram thlihran hi kan theih tuk cang.Credit-Lian Hlei Ling


RIP. TUCHUN TUKDOHNAK AH CNA RALBAWI AKAI LIOMI A NUNNAK LIAM – The Chinlung Post\nCNF Ralkap Thang Bu Loon Ralram Hmun Khat ah a Nunnak a Liam. CNF ralkap Thang Bu Loon (ဗိုလ်လောင်း) cu May 7 ah Myanmar ramchung ralram hmun khat ah kan ram le kan miphun ca ah a nunnak a pek.Ralram ah a nunnak a liammi Thang Bu Loon upat peknak le tantakmi chungkhar ngaihchiatpinak zong CNF nih an langhter.Aluancia April 11 zong ah CNF ralkap Runno Salai Thang Hluk (ဒုတပ်ကြပ်) cu Myanmar ramchung ralram hmun khat ah a nunnak a liam ve cang.\nThawngpang Dang, Fiangternak:Thantlang khuanu khuapa kong le eilosa an i tong i hmunkhat ah kan tangti lai timi kongah Fianternak. Nizan khuanu khuapa le ralkap an i tong i thantlang khua cu dai tein um ko usih law hmunkhat ah tangti ko usih ti phun in media ah a van kai colh hoi ai lai media theu.Nizan ah khuanu khuapa cu minung 15 hrawng tonnak cu an ngei taktak a hman ko.\nNain nizan tonnak hmun ah aa telve mi khua upa pakhat nih a chim mi cu kan i tonlonak a sau i kan i ton mi a si. biachah mi zong kanngei lo, cun le rallokap hrimhrim kan hmu hna lo a ti. cu cu dawh kan i thawh zau i lai media siloin lai Idia theu cu hni zun khat cio an ti hoi rih, heh online cungah kan khahter colh ko.\nTutan thil kongkau ah ca tial le ca post hi kan i ralrin ngaingai cio cu a hau. a tha bik mi cu ca tiallo i dai tein um a tha bik ko. a ruang cu pumpak kan ca post mi kha a hmaan pek hmaan lo pek ah kan lai Idia pawl theu nih heh an i tlikpi colh lengmang caah mizapi a kan vaivuanh dih cang. Laihlum mi kan um thawngpang fiang, thawng dik a theimi kan um ko caah lai idia catial paoh rak zum ti hna hlah uh tiah mizapi zong kan in nawl fawn hna. Note: 1. Fianternak kan tuah mi naa fian lo cun The Thantlang Times page ah ca rak kankua fianter khawh si.\nThla Thawng Hlawn Khirh nih tuzing ah a rak ttialmi:Nizan ah khan, Thantlang ah Bohmu pa nih khua nupa a ton hna i dai te in kan um ko hna lai, kanmah zong nih hnahnawhnak kan in Pe bak hna lai lo, nanmah lei zong in dai tein umkhawh I zuam ve uh a ti hna i longyi (hin) zun khathnih cio a tthenh hna ti asi.\nRalkap nih cun anmah hruainak tang ah dai te in mipi umter um kha an duhbikmi cu asi. An hmutinh bak asi. Cucu mipi nih kan duh bak lo dingmi cu asi. Ralkap nih anmah nawl in Uk khawh mi kan si lo, (????????????????) ti kha langhter a herh mi cu asi! Cucu rampum huap in cawlcanghnak tuah cuahmah mi cu asi. Ralkap bawipa chim mi cu, Thantlang khua nupa nih “asi ko kan ni zuamko lai” an ti asi. Anmah lak in Dalan zong an um len te lai tiah Gen Z pawl nih an ruah cang ti asi. Thantlang in Mino pakhat nih a hun ka chimh ning in ka tial!


Obama Nih ISIS A Phisin Kho Lo, Trump Nih Fawi Tein A Phisin Colh, Joe Biden Nih Teh Zei Pawl Dah A Phisin Ve Lai! – Chin 11 News\nObama Nih ISIS A Phisin Kho Lo, Trump Nih Fawi Tein A Phisin Colh, Joe Biden Nih Teh Zei Pawl Dah A Phisin Ve Lai!\nUS President kip nih an term chung ah foreign policy he pehtlaih in challenging an ton cio. Obama nih a tonmi challenging cu ISIS an si. A phisin kho lo i, a von changtu Trump nih a phisin.\nTrump nih a tonmi challenging cu Covid-pandemic a si. Election sunghnak ah a hman i, Joe Bidden chan ah a thiang lai tiah ruah a si. Joe Bidden nih hmasabik a von tonmi cu Kawlram Ralkap uknak an lak hi a si. Mahhi Joe Bidden caah challenging a si ko hnga maw? Zeitindah Kawlram kong hi phisin te hnga?\nVawlei cungah statement a chuah hmasabik a si i, a ttialmi ah “tuanvo ngeitu cungah “action” kan lak lai” a ti bak ve ko i, zeibantuk phun indah “action” cu a lak te hnga? Hi thil hi a zungzal in Kawlram aa thleng thainak ah cang hram seh tiah kut ka sih ko. Lion ruak in khhuatizu/honey a chuahtertu Pathian nih a ttha lei in kan ser piak hram seh. Credit: Zasang Cinzah\nUS Thawngpang Dang:– President Donald Trump cu February 8 ni thawk in biaceihnak hram an thawk cang lai. President Donald Trump nih a hlanmi sihni lawyer 5 cu nizan zanlei in an i let than. Zeirungah an i let timi fiang in an chimmi um rih lo. Asinain President Trump he an ruahnak a kalh caah a si lai tiah zumh a si. President Trump tazacuainak cu zarh khat lawng a duh cang caah aho nih a sihnih an tuan lai timi a fiang rih lo.


Zeiruang ah dah ralkap nih mi an lu theng te an kah hna? – Hakha Cherry\nHihi ruah lo awk a tha lomi thil a si. Tutan Kawlram buainak ah minung tampi an thi. Ralkap siseh palik nih meithal in an kah hna. An mi kah ning zoh tik zong ah a mak tukmi cu mi lu lawngte an kah hna.\nAn lu khen kha an i tinh bik. Cuca cun meithal kah tongmi 100% ah 90% cu an thih phahnak a si. Siloah zeiruang ah dah ralkap nih mipi hna lu thengtheng cu an kah ti cun.\nKutlam zoh thiam Phungki pakhat nih Min Aung Hlaing sin ah a chimmi cu “Uknak thlen na duh tak cun an lu ah kaap hna. Cun Mandalay nan lak si cun zeidang hau lo teinak na hmuh cang. “မ” in aa thawkmi Khuapi le sang poh ral hna uh tiah biaphuan a chim.\nCu kutlam zoh thiam pa bia cu misual pa Min Aung Hlaing nih aa hruh pi i a si tak tiah a zumh caah mipi an lu theng an kah nak le မ in aa thawkmi Khuapi le Sang an ral nak a si.\nBreaking_News Thantlang khualu ah meithal an puah


CHRO Nih UN ECOSOC Consultative Status Sinak A Ngah – THE CHINLAND POST\nCHRO Nih UN ECOSOC Consultative Status Sinak A Ngah\nTCP Online: 2018 September 5 — Kum 1995 ah dirhmi Chin miphun nurhin covo kilvennak ah fakpi in rian a tuahmi bu Chin Human Rights Organization (CHRO) cu Economic and Social Council (ECOSOC) timi United Nations (UN) tang ah cozah silomi phu in ruahnak petu sinak le UN meeting poah ah tel khawhnak dirhmun sinak (consultative status) a hmuh tiah kan theih.\nHi kong he pehtlai in, CHRO riantuantu nih “kan soknak kum hnih fai tluk a rauh hnu ah a tu bantuk in an kan pek hi a si. ECOSOC consultative status kan ngahnak nihhin UN chung le UN he a pehtlaihmi tonpumhnak ah sawmtu le autu um lo in kanmah tein kal khawhnak nawl kan ngei cang lai. Cun, a hleikhun in UN chungtel simi ram pawl sin ah ruahnak peknak, cheuhnak le biaruahnak tbk… fawite in kan ngei kho cang lai” tiah The Chinland Post ah a chim.\n“Council ah NGOs dangdang he siseh, chungtel ram he siseh, a dang ruahnak petu phu pawl he ruahnak cheuh tinak siseh, CHRO min in ruahnak peknak, duhmi chim khawhnak kan ngei cang lai tinak a si” tiah a chim chap.\nPhoto; Ukthang (Fb/Private)\nA voikhatnak cozah a silomi phu Non-Governmental Organization (NGOs) nih UN meeting le biaceihnak ah telnak nawl an rak hmuh hi, 1946 ah a si.\nCucu, UN Charter (biakamnak cahren) Art. 71 hnatlaknak ning in cozah si lomi phu caah innka an hunnak a si.\n“Tutan CHRO nih Consultative Status (ruahnak petu) sinak a hmuhmi nihin, UN Zungpi (Headquarters) New York ah siseh, Geneva le Vienna ah Bupi Tonpumhnak (General Assembly), Human Rights Council tonpumhnak le UN chungtel cozah phu (intergovernmental) biakhiahnak tuahnak hmun tbk… tonpumhnak ah tel khawhnak nawl zong a si” tiah CHRO riantuantu nih a chim.\nECOSOC Resolution biachahmi hnatlaknak 1996/31 ning in vawleicung ramkip in cozah si lomi phu (NGOs), zaanghleicawi in riantuanmi phu tbk… nih sok khawhmi a si.\nAtu bantuk in UN ECOSOC Consultative Status sinak a hmumi hi Kawlram chung in chim lo, Asia hmanh ah phu tlawmte lawng an si tiah theih a si. Cu chung ah, America ah hrambunhmi Zomi Innkuan USA le CHRO hi a hmu hmasatu an si.+++\nPrevious Thantlang Market Ti An Har Caah Sa That Mi Harnak An Tong\nNext ခ်င္းျပည္နယ္ လက္ဦးေက်ာင္းဆရာ/မ မ်ားႏွင့္ ဆရာ Rel Lian ၏အေၾကာင္း


Uico Lubo Min Aung Hliang Ruangah Kawlram Cu Vulei Cung Ram Ngan Nih An Chuah Taak Cang - DUHNUNG PAR\nRalhrang nih nawlngeihnak an lak hnu ah ramkip i company ngan hna nih Kawlram cu an kaltak February 1 thok in Min Aung Hlaing nih hruaimi rallokap phu nih Kawlram nawlngeihnak cu an lak.Nawlngeihnak an lak hnu thlaruk a rauh ah Kawlram chuaktak beh ding in le rian ngol ding in timhtuahnak a ngei mi ramkip company ngan in 11 tiang a um tiah theih a si.\nMipi nih thim mi cozah cu thlak in, ralhrang nih nawlngeihnak an lak ni February 1 hnu thok in Japan, Singapore,Thai, Australia, Malaysia,Pintit, Hawungkaung le Norway ram in company ngan hna nih Mawlram ah business tuah ti lo ding in bia chahnak an tuah.\nRalhrang nih nawlngeihnak an lak ruang ah Kawlram beer zuarnak cu 46% tiang a tum tiah May thla ah chuahmi cathanh ah hmuh a si.Kawlram ah zuarkhawh ngai mi Red Ruby le\nPremium Gold kuak a chuah mi company Virginia Tobacco company cu Uu paing le RMHS hrawm in tuahmi a si i uu paing cu ralhrang kuttang ah a dir mi a rak si.\nVirginia Tobacco i phaisa lut cu fianghlang ten checkhlat ding ah nawl a si nain Uu Paing nih a duhlo caah RMHS le Uu Paing karah nawlngeihnak lak hlan December thla ah buaibai nak a rak um cang.\nSingapore business ngeitu Lim Kaling cu a dang company leng ah Razer company zong a tuahchih mi a si.Pintit cozah tambik a ngei mi Électricité de France (EDF) zong nih, nawlngaih nak la tu ralhrang nih nuhrin covo a tlinh lo ruang ah American dollar 1billion man timhtuah nak cu a ngol.A ngan tuk mi ti lei electric thazaang timhtuah nak ngeih mi Shweli (1) timhtuah nak a ngol nak kong cu Pintit company EDF nih March thla chung ah khan a langhter.\nNorth Shan lei Shweli tiva cung tuahding,timhtuahnak cu Electric meka word 670 leng chuahding in timhtuahnak rak ngeih a si i,Japan ram in Marubenj comparation le Kawlram in Ayaheinta company zong tel mi timhtuahnak cu 2025 kum ah dihding a si.\nNawlngeihnak la tu ralhrang Min Aung Hlaing nih ti lei electric thazaang lakding timhtuahnak a ngeih ve lio ah nawlngeihnak a lak mi kong ah Pintit company nih a lungtlin lo caah cu timhtuah vialte cu a ngol hi a si.\nPintit company bantukin ralhrang nih nawlngeinak an lak mi kong ah a lungtling ve lo mi Australia zinan company ngan si mi Woodside zong in a riantuan pawl cu auhthan in zinan kawlnak rian a ngolnak kong cu February thla dih ah an langhter.\nSouth Korea ram in POSCO company tuannak nawlnngeihmi AD-7 le China ram ngeih mi CNPC company AD-8 tithuhnak tuah mi rian pawl hna le zinan kawlnak rian hna cu Woodside company nih a tuah piak.\nMalaysia cozah ngeih mi Petronas zinan company zong hrialawk a tha lo mi ruang ah Mohdamah(မုတၱမကမ္းလြန္) gase chuahnak timhtuahnak an ngolnak kong cu April 1 ah langhter a si.\nThai ram in a nganbik inn le innhmun lei company ngan pakhat si mi Amata phu zong nih kawlram ah an tuahcuahmah mi dollar 1 billion timhtuahnak a ngolnak kong cu nawlngeihnak lak hnu February 2 ah an langhter.\nRalhrang nih nawlngeihnak lak ruang ah Yangon ramthen ah tuahcuahmah lio mi\nYangon Amata Smart and Eco City timhtuahnak cu Thai company ngan nih a ngol.\nBuchoh Aung San lam le Soelay lam ah tuah mi dollar 130 billion man timhtuahnak ah\nHongkong and Shanghai phu cu 70% an si i,30% cu kawlram minthang Business ngeitu si mi U Thein Wai i Yoma Strategic Investments le FMI company nih ngeihmi a si.\nSingapore company ngan pakhat si mi Sembcorp zong Yangon ramthen Hleku ah tuahding in timhtuahnak ngeihmi dollar 230 billion man timhtuahnak cu ngol a si.Cu timhtuah nak ah cun Sembcorp company 67%, ramchung in City Mart le MAPCO company nih 33 % tel in thok mi a si.\nJapan ram minthang TOYOTA motor company cu kawlram ah tuahding in timhtuahnaj cu nawlngaih nak an lak February thla chung ah an ngol.\nRalhrang nih nawlngeihnak an lak hlan 2020 kum donghnak thlathum le 2021 kum nawlngeihnak an lak hnu thlathum tahchunh ah cun minung 1.2billion nih rianlo in an um.\nTotal Users : 200559\nTotal views : 1668771


KHAH A FIANG CIKCEK KO HIH PARTY FONH COZAH A UM KHO MAW TIMI CU – The Chinlung Post\nKHAH A FIANG CIKCEK KO HIH PARTY FONH COZAH A UM KHO MAW TIMI CU\nFonhkomh Cozah (coalition government) A Um Kho Maw? Myanmar ram kan hmanmi 2008 Constitution he pehtlai in thiamsang ka si lo tikha chim hmasa ka duh. Amahbel 2008 Constitution le President/Vice President thimnak upadi zoh chih in rak t’ial kaa zuam lai. Cheukhat nih Myanmar Constitution ning in Fonhkomh cozah a um kho lo, Pyidawungsuh Hlutdaw ah palai 333 tlin lo zong ah thimfung a zatawk (300) hrawng a ngahtu party nih cozah ser khawh a si ko a ti mi an um pah.\nKan zoh tuah lai. 2008 phunghrampi ning in President nih Ministers le Chief Ministers thim a si ca ah President a ngah mi Party nih Cozah an ser khawh lai ticu zapi hngalh cia a si. Hika zawn i President a tlin khawhnak lam zoh hmasa tuah usi. President thimnak tuah a si hlan ah Vice President pathum thim hmasa a si.\nAmyota Hlutdaw inVice President pakhat an thim lai. (ralkap palai an i tel lai lo) Cun Pyituh Hlutdaw in Vice President pakhat an i thim ve lai. (ralkap palai an i tel lai lo) Amyota le Pyituh Hlutdaw fonh ralkap palai nih Vice President pakhat an i thim ve lai. Mahti Vice President pathum an thimmi cu President t’uan an i tlak maw, tlak lo tikha President thimnak committee nih an zoh hna lai i an tlin ahcun Pyidaungsuh Hlutdaw ah Vice President pathum cu an chuahpi hna lai.\nAmyota hlutdaw palai 168 (ralkap tel lo) chung ah tlangmi palai 84 an i tel. Tikah hika Amyota Hlutdaw ah NLD nih buaktlak in palai 100 tling kho selaw Vice President kha a duhmi a thim khawh. Amahbel NLD nih palai 100 ngah kho loin 80 lawng ngah sual selaw Vice President a thim kho ti lai lo. Midang Party palai 5 aa sawm khawh lo ahcun Vice President a sung cang lai.\nMidang party an dihlak fonh in an hnatlak mi Vice President pakhat an thim khawh lai caah NLD nih Vice President a sung hnga. Cu caah Amyota hlutdaw ah NLD nih Vice President thik khawhnak ding ca a tlawm bik palai 85 teinak a hmuh hau lai. Cun Pyituh Hlutdaw palai 330 (ralkap tel lo) chung ah tlangcung palai 123 an i tel. Tikah hika Pyituh Hlutdaw ah NLD nih buaktlak in palai 200 tling kho selaw Vice President kha a duhmi a thim khawh. Amahbel NLD nih palai 200 ngah kho loin 160 lawng ngah sual selaw Vice President a thim kho ti lai lo.\nMidang Party palai 6 aa sawm khawh lo ahcun Vice President a sung cang lai. Midang party an dihlak fonh in an hnatlak mi Vice President pakhat an thim khawh lai caah NLD nih Vice President a sung t’han hnga. Cu caah Vice President thim khawh ding cun Pyituh zong ah NLD nih a tlawm bik palai 170 cu a ngah a herh.\nHika Amyota Hlutdaw le Pyituh Hlutdaw ah NLD nih Vice President an thim khawh hei ti ko usi. Ralkap nih an rak i thim ve mi Vice President he Pyidaungsuh Hlutdaw ah chuahpi cio i President thimnak tuah a si lai. Pyidawngsuh hlutdaw ah palai 664 an um i cu chung ah ralkap palai 166 an i tel. Ralkap an dihlak in anmah nih an thimmi Vice President kha thimfung an pek lai a fiang.\nZapi nih kan thimmi palai 498 nih an duhmi Vice President kha thimfung an pek ve lai. NLD nih an thimmi Vice President pahnih kha thimfung pek ding a si hnga. NLD nih Pyidaungsuh Hlutdaw ah palai 300 an tling hei ti ko usi. Party dang (independent zong) 198 an taang rih. (fonh 498) Anmah NLD an dihlak palai 300 ning in Vice President pahnih an thim mi chung khan an duh deuh mi kha President ca dingah thimfung an burh viar hnga. Ralkap nih 166 an ngeih ve kan ti cang.\nAdang Party 198 nih NLD thimmi kha President ca thimfung an pek ve ahcun NLD nih President a co lai i Cozah a ser kho hnga. (NLD nih ho party kai sawm lai lo a ti tikah palai 333 hmuh aa zum pah si dawh si) Asiloah palai 198 nih NLD thimmi pe ti loin ralkap 166 nih an thimmi Vice President kha thimfung pe hna selaw Ralkap nih President a ngah hnga. Ralkap nih cozah a ser khawh lai. (fonh ah 364 a si lai caah NLD a tei hnga. Hihi Maths kanaan tuak ning tein hei ruahdamh sawh bia)\nNLD nih Vice President ca an thim mi pakhat a taang rih cu mu. Mah zong cu Thimfung a pe an um khawh ko ca ah a cunglei buaktlak ning a va si kho lai lo. (Vice President Henry Van T’hio zong kha thimfung a ngahmi zei a um theng lo kha mu..). Cu caah NLD palai 300 ngah men in President a thim kho lai lo a fiang. Ho party hmanh kaa ruaih (sawm) lai lo a ti nain Pyidaungsuh Hlutdaw ah palai 333 a tlin lo ahcun i ruaih loin President a tling kho ti lai lo. President a tlin lo ahcun Cozah a ser kho lai lo.\nCozah ser a duhmi nih Pyidaungsuh Hlutdaw ah palai 333 a ngeih hrimhrim a herh. (Dr. Ngun Cung Lan bia bang in Ralkap le Tlangcung mi kan i kop lai i President kan t’uan khawh a timi kha mahka zawn cu si dawh a si), Ralkap palai 166 le a taangmi 198 ka fonhmi khi thil umtu ning zohchunhnak men a si. NLD party a si lo mi poh ralkap he an i kop lai tinak a si lo. Fonhkomh cozah a um kho timi langhternak ca men tuaktanmi a si.\nBiakilh: NLD nih Amyota le Pyituh ah Vice President aa thim khawh lo sual ahcun party dang aa ruaih (sawm) hrimhrim a hau hnga. Ho party kaa ruaih lai lo a timi hi Tlangcung Miphun pawl nih kanmah NLD hi a kan UAR tuk i tlangcung zong ah kan tling t’han lai ti an i ruah ca zong a si kho.Credit: Salai Thawngpi/Ramthlo\nPALETWA AH CNA NIH HMUN KHUAR KAN DUH KO CANG TIAH AN PHUAN CANG


TUCHUN BAWMHNAK KONG AN CEIHMI HNANGAM NGAI SI CANG – The Chinlung Post\nPresident Donald Trump nih Social Security payroll tax tlawm deuh pek ter I, hmuhmi tam ter ding in a timhmi cu Republican party bill thar ah a tel ti lo. Asinain biachahnak cu an tuah rih lo. White house le Republican nih Senate ah bill an chuahpi lai I, democrats nih an lungtlin pi colh ahcun rianrang deuh in ngah si te lai.\nThaizing I biachahnak an tuah khawh lo ahcun hmaizarh chungah biachahnak tuah dawh an si.White House Cafeteria An Khar. White House chungah a ummi, rawl einak, Cafeteria I riantuantu pakhat cu coronavirus zawtnak a ngeih caah Cafeteria cu an khar colh.\nMah cafeteria cu The Eisenhower Executive Officer inn chungah a ummi a si. Tuzarh chung vialte cu khar dingah order an chuah cang I, zeitik an on than lai an chim kho rih lo. White house chung riantuan mi vialte cu hmai huh hman ding in an chimh cang hna. Credit: Salai Lairamthang


Biden caah cun thinphang ngai si cang, A hnu zul Pa nih corona virus zawtnak a ngei – Kawltu Team\nBiden caah cun thinphang ngai si cang, A hnu zul Pa nih corona virus zawtnak a ngei\nDecember 18, 2020 Pu Tawn Mang\nBiden sin khual lam kal ve mi Pressmi pakhat cu tuni ah corona angei tiah Biden team lei nih an chim. Biden he neih niam tukin an um caah Biden ca zongah thin phang ngai si. Hi bantukin thil a cang caah Biden sin kal ve mi staff vialte Quarantine dih an si. zawtnak ngeimi zawng a rian in ni zeimawzat cu dinter asi fawn tiah fianternak an tuah fawn.A ra laimi senate thimnak ding caah campaign dingin a kal tikah Biden hi press nih an zulh ve. A zultu hna lakah pakhat cu vanchiat ah corona virus a rak ngei. “ mah kong kan theih cang ka in a rannak in contact tracing tuah cawlh asi, Biden sinah a tlawngmi asi nain, Biden he neih niam tukin an um hraw lo. cu pinah mask an I vuah ve ve caah Biden caah cun tihnung asi tuk thenglailo” tiah an chim.\nBiden phoih lei biachimtu nih cun biden staff pakaht, reporter pawl he neihniam ngaiin a um mi nih corona zawtnak a ngeih tiah an langhter. Hi bantuk thil a cang caah Kum 78 upa President elect caah cun thinphang ngai asi. Dr. Anthony Fauci, the director of the National Institute of Allergy and Infectious Diseases (NIAID) nih cun tuzarh ah khan “Biden le Kamala Harris nih hin runvennak caah Corona vaccine hi a rannak in an lak a hau. Pek khawh asi tikah cun a rannakin pek an si lai” tiah ralrinnak bia a chim ve. Credit: Fox News\nRelchap:-US ah Covid-19 biatak tein a Zual\nCoronavirus zawtnak cu khuasik lei kan panh caah a zual chin ti a si. Tuchun tiangah minung 307,770 an thi cang. John Hopkins coronavirus map ah tulio sizung ummi 113,069 an si a ti.\nUS state 50 chungah a zual biknak hmun cu Alaska, Arizona, California, Colorado, Delaware, Idaho, Kansas, Louisiana, Maryland, Minnesota, Mississippi, Missouri, Montana, Nevada, New Hampshire, New Jersey, New Mexico, New York, Oklahoma, Pennsylvania, South Carolina, Vermont le Virginia an si. Buaktlak in nikhat ah 2500 an thi. Tuchun lawngah minung 3600 an thi tiah report an pek. CDC hruaitu Dr Redfield chimning ah tu hnu thla hnih chung hi biatak tein kan iralrin a herh a ti. Pfizer nih an serchuahmi i khamhnak sii cu an chunh lio hna a si. Healthcare worker le senior citizen pawl an chunh hmasa hna. Source: Salai Lairamthang\n← Doctor Nupi nih A Va pa Tihnak kong ah Hi ti bak hin Court ah bia a Chim\nUS Covid Bawmhnak Stimulus Package Kong Thawngtha →


2003 Lio i Lainu upat peknak i rak tial mi kha tuzan Lathuam nih Miss Universe national thuam ah buan aco mi lawmh nak ah ka vun tar than mi asi. – Hakha Cherry\n2003 Lio i Lainu upat peknak i rak tial mi kha tuzan Lathuam nih Miss Universe national thuam ah buan aco mi lawmh nak ah ka vun tar than mi asi.\nLai nu le Lai thuam!Vawlei pi buantual ah Lainu nih Buan nan co.2003 Lio i Lainu upat peknak i rak tial mi kha tuzan Lathuam nih Miss Universe national thuam ah buan aco mi lawmh nak ah ka vun tar than mi asi.\nMiphun sersiam itimh lio ah hin a ka kip in thancho le lianh asi tawn. Mindat le Hakha ah Laipa nih an raltthat nak le ralhrang an thio hna nak thawng nih ram pumpi a hninh in an hninh lio ah Vawlei pumpi thuam vialte ah Chin/Lai thuam nih buan aco.\nRalhrang zong kan tei lai, ram zong kan ser lai.Kan ram kan mah nih kan duhning in kan tunmer lai.Nunphung, ca le holh, thuam le thil kan cawi san chinchin lai.Mi phun pakhat, ram pakhat ttha te in a nei mi kan si nak a langchin lengmang lai. Credit-Salai Bawi Lian Mang\nKa kawhhran ( Ka Khrihfabu) Ka dirh lai.I will build My Church Mt. 16:18 A kum cu kai cinken ti lo nain, voi khat cu Khamhnâk Thawngțha bia chim i ka vah lio ah Hakha Lung Biaknâk inn ah HBA Baibal Conference an tuahmi he kai tong ngelcel i a hramthawk in a dongh tiang ka rak ngai.\nCu tan i cawnpiaktu cu Laimi kan pa Rev. Dr. Hre Kio a si i a chimmi tampi chungin ka philh khawh ti lomi cu Grik nih ekklesia tiah an ti i Mirâng nih church tiah an rak timi, Mizo nih ‘kohhran’ tiah an rak timi nih hin a tinhmi le a sullam a khen bik,. tiah a rak timi hi a si.\nCucaah Rev. Dr. Hre Kio nih Falam Baibal a leh tikah ‘Kawhhran’ timi biafang hi a hman i keizong nih ka hman ve.\nRev.Dr. He Kio le Rualuk nih Mizo holh kan uar tuk ruangah si loin church timi biafang a sullam tak tak le a sawhduh bikmi a khen tuk caah kan hmanmi a si.\nPathian nih Abraham kha a kawh i cu kawhnâk cu Abraham nih a leh tikah Abraham tefa hna cu vawlei cung miphun vialte chungin a kotu Pathian nih a hran tein nihin tiang a thleidan hna i Pathian thimmi miphun tiah hngalh an si. Hihi vawlei dongh tiangin si dawh zong a si\nCucu Kawhhran timi sullam hngalhnâk ah akan bawmtu hmânthlak țha bik a si.Pathian nih a Fapa Jesuh thisen in misual a kan kawh i cu kawhnâk a thei i a cohlângtu cu a kotu Pathian nih vawlei mi sinâk chungin a hran tein a thleidan i cucu ‘Kawhhran’ timi mirâng nih Church an timi sullam tak tak cu a si.\nCucaah Grik nih Ekklesia tiah an timi Mirâng nih Church tiah an timi ah hin biafang pa hnih ‘Kawh’ timi le ‘Thleidan’ timi hi pakhat khat a um lo pauh ah cun a sullam le tinhmi kha kheng loin a nganh dih tinâk a si.\nCuticun Laimi nih ‘Khrifabu’ tiah kan hmanmi biafang nih hin Church timi sullam le tinhmi cu nganh tak tein a nganh i samfang tia hmanh hi khênmi a ngei lo.\nKawhhran a Kotu cu vânah a ummi Pathian a si bangin Fapa Jesuh thisen in misual a kawhnâk aw a thei i a cohlângtu cu a Kotu Pathian nih vawlei mi sinâk in a thleidan i a hran tein a chiah or a pumh hna caah ‘Kawhhran’ timi cu a si.\nCucaah Kawhhran cu vawlei ah an um nain vawlei mi an si lo. Jesuh nih ‘ Vawlei mi ka si lo bangin annih zong vawlei mi an si lo’ tiah a rak ti, Jn. 17:16.\nPaul nih ‘ Zeitintiah kan nih cu vancung rammi kan si (For our citizenship is in heaven) tiah a rak ti. Filipi 3:20. Lai Baibal Thiang lehmi TEV nih cun ‘We, however, are citizens of heaven’ tiah a ti.\nCuticun Mirâng nih Church an timi biafang hi minung kut in sakmi biaknâk inn lenglei vampang ah kan țial i Baptist Church, Methodist Church, cu church e kha church e kan ti tik ah Church timi nih a tinhmi le a sullam hngalhnâk chungin tlau pumpaluk in a kan tlau ter.\nKan Kawhhran or kan Khrifabu timi biafang hna kan hun hman chinchap i pastor cheu khat nih ‘Ka Kawhhran or Ka Khrihfabu timi biafang tiang tiangin kan hun hman chinchap ahcun Kawhhran (Church) timi sullam le tinhmi hngalhnãk chungin tlau tak tein, a tângmi um bak loin kan tlau. .\nA Kotu le a hran tein a Thleidangtu cu Pathian a si bangin Kawhhran cu Pathian ta a si caah ‘Kan kawhhran (Kan Khrihfabu) timi biafang hi samzai ngaw hmanh hmannâk nawl kan ngei lo. Zeicatiah kan Kawhhran or kan Khrihfabu a si hrim hrim lo.\nKa kawhhran( Ka Khrihfabu) tiah an timi chin chin cu sûm a țing tak takmi biafang a sinain a hmangtu pastor hmanh nih sûm a țing tak takmi biafang ka hman ti hmanh an i hngal lo. Zeicatiah anmah kha a kotu le a hran tein a thleidangtu Pathian dirhmun ah an i chia cang ti kha an i hngal kho ti lo\nKan or Ka Kawhhran (Khrihfabu) tiah kan hman tawnmi biafang aiawh ah ‘A Kawhhran’ or ‘A Khrihfabu’ tiah kan hman hrim hrim ding a si. Zeicatiah ‘A’ timi cangfang or biafang nih a sawhmi tak tak cu a Kotu le a hran tein a Thleidangtu Pathian khi a si.\nCân rem ah ka peh țhân laimi cu:-Kawhhran (Church) sullam le tinhmi hngalhnâk chungin kan tlau ruangah Kawhran nih a tuah awk a simi tu tuah lo in Kawhhran nih a tuah ding a si lomi tu a tuah lengmang mi hna kha langhter a si țhân te lai.Credit-Evan Rual Uk\nNihin Zaanlei Cawbuk Kahdohnak ah SAC Ralhrang 5 an Thi\nUSA a um mi hna caah May thla 17 Tax Deadline timi kong ah


TRUMP CU JOE BIDEN NIH A HLOH CIKCEK, ZOHCHIA BAK IN A TTHUAT – The Chinlung Post\nTRUMP CU JOE BIDEN NIH A HLOH CIKCEK, ZOHCHIA BAK IN A TTHUAT\nNovember 12, 2020 admin World News 0\nHi konghe pehtlaiin Biden transition office nih an timi cu President thimnak ah thimtlinmi nih hin British Prime Minister Boris Johnson, French President Emmanuel Macron, German Chancellor Angela Merkel le Irish Taoiseach Micheál Martin hna pin ah Canadian Prime Minister Justin Trudeau hna cu a chawnh cang hna i, “America is back” tiah achimh hna tiah an langhter.\nHi lio caan ah Donald Trump cu biatak tein aa hrocer ngaingai ti asi. Teinak a hmuhnak kongah siseh, vote relning cang a dik lonak kong achim lengmang, Donald Trump nih atimi cu tutan thimnak ah hin vote thatein rel siseh law cu Biden hi ka tei ko lai, WE WILL WIN tiah atu le tu tiin alanghter.\nTheihcio bangin US thimnak kongah mipi zong an buai ngaingai, atuhi vote ningcang loin a um an timi tthenkhat ah vote an rel tthan i, cu ahcun Donald Trump nih teinak a hmuh thluahmah tiah an langhter. Tthenkhat state le bang ahcun vote hi minung kut bak in kan rel lai ti tiangin thanhnak an tuah. President hi adodah attuan te lai timi cu ahnu ah phungning tein an langhter te lai.\nVawlei cung thawngzamhnak kip nih tutan Trump le Biden dirhmun hi an chim in an zamh cio hna. Asinain an zamhmi chungah cun Donald Trump asunghnak le Joe Biden nih teinak ahmuh timi deuh lawngte an langhter cio hna. Culak ah atulio an buainak vote an reltthan mi kong zong an langhter hna i, an i lo cio lo. Ahnu bik ah thawngpang fiang cu a um te ko lai. Chirhchan: CB News\nKHAH, DONALD TRUMP CAAH THAWNGPANG TTHATUK ASI CANG HIH\nUS Election Hnu A phi Chuak Phun Dang Ngai Si


Breaking News: CDF-Senthang le CDF-Hakha an i ṭhen ṭhan CDF-Hakha nih Senthang Peng a Huap Kho Lo – Chin World News Evening\nDecember 6, 2021 Salai Van Myanmar News\nBreaking News: CDF-Senthang le CDF-Hakha an i ṭhen ṭhan CDF-Hakha nih Senthang Peng a Huap Kho Lo. CDF Senthang le CDF Hakha kar ah i theihthiam lonak nganpi a um. CDF-Hakha nih cun kan sinah i fonh hna seh ti a duh nain hi lei hna CDF Sen thang nih nizaan ah CDF-Hakha in an chuah ṭhannak kong cathanh a chuah. CDF-Senthang cu kanmah tein ralkap uknak a dongh tiang kan dir peng ko lai ati.\nNizaan tihni November 30 ahkhan CDF-Hakha nih October 26 ah General Meeting kan tuah i CDF-Senthang cu CDF-Hakha Battalion 2 Senthang tiin kan i fonh ko lai tiah biachahnak tuah asi bantukin CDF-Senthang cu a um ti lo tiin cathanh a chuah. Nain atu bantukin an i ṭhen ṭhan hi si. CDF-Hakha Battalion 2 (Senthang) tiin an i fonh hnu ah an chuah ṭhan i CDF-Senthang tiin an dir ṭhannak kong cu hitin a fianter.\nCDF-Senthang kan dir cang tiin cathanh kan chuah hnu ah CDF-Hakha upa he tonnak kan ngei. CDF-Hakha cu Hakha peng dihlak caah mah tuah mi asi tiin CDF-Hakha ah i fonh dingin an kan sawm. Cucaah mipi duhnak zulh dingin kan lungtling. Cu bantukin dot khat hnu dot khat meṭing kan tuah. October 26 general meṭing ah CDF-Hakha Battalion 2 (Senthang) tiah i fonh dingin biachahnak kan tuah. Hi biachahnak hi kan upat i kan cohlan.“Sinain, CDF-Hakha Policy le Structure zoh dingin le CDF-Hakha Battalion 2 (Senthang) hruaitu thar thim ṭhan dingin November 23 ah general meṭing kan tuah ṭhan tikah CDF-Hakha Policy le Structure nih Senthang mipi funtomnak a chuahpi khawh lo caah hruaitu thar zong an i thim kho lo. Cucaah CDF-Senthang cu pehzulh asi.\nCDF-Hakha nih Hakha pengah kanmah CDF-Hakha le CNF/A dahlo hriamtlai phu dang um khawh asi lo a timi cu kan cohlang kho lo,” ati CDF-Senthang le CDF-Hakha thawhkehnak kong zong a fianter. CDF-Hakha nih Hakha peng huap in CDF-Hakha kan dirh lai tiah Senthang upa sinah sawmnak a rak um bal lo. April 5 ah CDF min in Senthang peng ah rianṭuan dingin Senthang khua pakhat ah meṭing tuah asi. Cu ni thokin CDF min hmangin Senthang peng ah rianṭuan hram aa thok.\nCDF-Hakha an dirhmi zong Senthang hruaitu pawl nih theih asi lo. Cucaah CDF-Hakha nih Senthaang peng a huap kho lo. CDF-Hakha cu April 14-15 ah an dirhmi asi. CDF-Hakha an dirhmi cu CDF-Senthang kan dirh cang tiin cathanh kan chuah hnu lawngah kan theihmi asi ati.Atang ah CDF-Senthang nih CDF-Hakha in a chuahnak kong cathanh a chuahmi tling tein rel khawh asi.\nThawngpang thar: Kalaymyo Ah CDM Palik Hna Telh In Kalay Police Service An Dirh


Kawlram pi hi Ralkap le Min Aung Hlaing lopil asi lo, an nu ro le paro zong asi lo – Hakha Cherry\nTulio kan ram buainak hi Asia ram tamdeuh hna nih cun ramkheel (political ) lei lam in aphi kawl hi an duh.\nAruang ka tuak tik ah Hawi acan ve lo mi, hruaitu tha/thiam asi lomi, uknak tha le athangcho mi ram aser siam kho lo mi Ni Win chan in Than Shwe uknak chung ah Asia ram tampi nih kawlram chung thilchuak vialte an dolh dih cang.\nKawl ram thil chuak in anmah ram ca ah thanchonak an ser. Kawlram cu asi fah zong ah apoi lo, an uktu Ni Win le Than Shwe kha Asia ram hna nih zik tamtuk an rak nawh hna. Ni Win le Than Shwe nih anmah pumpak rumnak ah an hman i Asia ram hruaitu hna nihcun an ram sersiamnak caah an hman. Hihi Ni Win, Than Shwe le Min Aung Hlaing nih an hngal thiam lo.\nHi bantuk in ram aser siam mi Asia ram hna nihcun ralkap uknak hrawh hi an duh hrim lai lo. An tih tuk cu ta.\nAsia ram hna duh ning ramkheel mit in atu lio kan ram buainak hi kan tawl rel ahcun Min Aung Hlaing aa lawm tuk lai, asinain ram chung daihnak le Federal uknak sercu NCA tluk in lamcaan arau lai. Cu tik ah Min Aung Hlaing nih election atuah manh lai i kan ram ramkheel a hnok chin lai caah atu lio buainak hi Asia ram duhnak in kan tawl rel ding asi lo.\nCRPH le NUG cozah zong hi Asia ram tamdeuh nih an cohlang lo ti khawh asi, cucu naite Indonisia ram ASEAN meeting nih alanghter.Cu caah teinak kan hmuh khawh ahcun Asia ram cheu khat zong nih an tuar ve ahau ko lai.\nKawl federal uknak sernak ding ah kan hrawh hrimhrim ding mi thil 2 hna cu:\n1. Niwin chan in Min Aung Hlaing chan tiang ralkap pawl hi hrawh dih ding.2. 2008 Phunghram hi athah in thah taktak\nHichung ah 2008 phunghram cu hrawh asi nain athi kho rih lo, ralkap ca lawng ah anung, athih tiang kan nolh aherh.\nKei cu ramkheel mit in kan ram buaipi ding cu kan i thlah phoi lai ka phang, ka thluk zong nih aphan ti lo caah lehrulh lawng hi lamtha bik asi tiah ka ruah.Credit-Lai Ram Laipa\nKawkareik ah ralkap le palek an i kap, pakhat a thi


UPC Biakinn telh in Thantlang inn 19 an khangh than, inn 500 hrawng khangh cang | The Chin Express\nUPC Biakinn telh in Thantlang inn 19 an khangh than, inn 500 hrawng khangh cang\nNizaan December 4 ah uknak firtu Kawl Ralkap nih Thantlang khua inn 19 an duah khangh hrawh ṭhan.\nInn 19 an khangh hrawhmi lakah UPC biakinn le UPC zung zong an i tel. Biakinn Sang inn 2 le Market Sang inn 17 an khangh hna.\nInn 19 ngeitu hna min cu;\nSalai Van Za Ling (Biakinn Sang)\nSayaci Tei Nawn (Biakinn Sang)\nPu Van Dawt Thang (Market Sang)\nPu Thla Hre (Market Sang)\nPu Mawng Khin (Market Sang)\nPu Thluang Thang (Market Sang)\nUPC Biakinn (Market Sang)\nUPC quarter (Market Sang)\nPu Cung Dun (Market Sang)\nPu Ngun Tha Cung (Market Sang)\nPu V Sang Cung (Market Sang)\nSayama Far Meng (Market Sang)\nPu Siang Zel (Market Sang)\nPu Biak Lian Cung (Market Sang)\nPu Bawk Cung (Market Sang)\nPu Mawng Cung (Marktet Sang)\nPu Hlei Hmung (Market Sang)\nPu Tum Lian (Market Sang) le\nPu Uk Ling (Market Sang) hna an si.\nInn 500 hrawng an khangh cang\nSeptember 9 thokin uknak firtu Kawl Ralkap nih Thantlang inn an duah lengmang hna i nihin tiangah inn 492 an khangh cang.\nSeptember 18 ni 1 chung te ah hotel pakhat telh in inn 19 an khangh. October 29 ni khat te ah inn 164 an khangh. November 25 inn 29 tiang ni 5 chungah 220 an khangh.\nSeptember 9 ah inn = 1\nSeptember 18 ah inn = 19\nOctober 29 ah inn = 164\nNovember 6 ah inn = 8\nNovember 9 ah inn = 2\nNovember 10 ah inn = 7\nNovember 11 ah inn = 3\nNovember 24 ah inn = 49\nNovember 25 – 29 ah inn = 220\nDecember 4 ah inn = 19 tiin dihlak inn 492 an khangh cang.\nSeptember 9 in atutiang an khanghmi inn 492 chungah a tam deuh cu Bokyoke Lam ormi Thantlang mirum pawl inn ṭhaṭha le dawr khan pawl an si hna.\nPhun dangin chim ahcun, Thantlang khua i minung tambiknak le Thantlang khua a sunlawi tertu le a dawhter tu inn vialte an khangh hrawh dih cang hna.\nThantlang khuami 10,000 hrawng cu nunnak kawl in September thla ah India ramri lei ah an zaam dih hna. Cheukhat cu India ramri khuate pawl ah an i dor hna. Tam deuh cu India ram ah an lut i Mizoram ralzaam camp ah an i dor hna.\nChin Ralzaam 70,000 leng an um cang\nThantlang peng Lungler khua zongah September 10 le 11 ah CNA/CDF le Kawl Ralkap i kahdohnak a chuak i Kawl Ralkap nih vanlawng in khua chung ah duhpaoh in bomb a thlak kah caah khuami le pawngkam khuate tampi cu ramtang le India ram, Mizoram state ah an zaam hna.\nAtu hi Mizoram ah Chin ralzaam 35,000 in 40,000 kar an um lio asi, tiah Chin Nuhrin Covo Bu (CHRO) nih a thanh.\nMindat, Paletwa, Kanpetlet, Falam, Matupi, tbk peng dang pawl zongah kan miphun 40,000 hrawng nih nunnak kawl in an inn le khua an zaamtak i khuadang le ramtang ah harsa taktak in an um tuar lio asi.\nFebruary 1 ah Myanmar ralkap nih mipi cozah uknak a chuh thokin ramchung ramleng ah Chin ralzaam 70,000 leng an um cang, tiah CHRO nih a thanh.\nThantlang khuami 7 an thah hna, 20 hrawng hliam an tuar cang\nThantlang ah CDF le Kawl Ralkap i kahnak ral a chuah hnu in atutiang ah sualnak ngei lo khuami 7 leng an thi cang i tampi hliam an tuar cang.\nAugust 25 zaanlei CDF le Kawl Ralkap an i kah lio ah Kawl Ralkap nih duhpaoh in khua chungah miakpi le meithal an kah caah inn tampi an khen hrawh i inn ah amah tein um komi sualnak ngei lo kum 10 ngakchia Van Bawi Thang an kah thah. Adang minung 9 an hliam hna.\nAugust 27 ah Kawl Ralkap bomb nih a puah i Sianginn Sang ummi Pu Hlei Bik, kum 40 a nunnak liam. Minung 7 hliam an tuar. 2 cu an kut le ke bul lakin a puah hna.\nAugust 28 ah kum 14 ngakchia Uk Lian Kam a nunnak liam. August 27 ah Kawl Ralkap bomb puakmi in hliam a tuar i a thaizing ah a nunnak liam.\nSeptember 15 ah Pu Van Za Ceu cu Kawl Ralkap nih an kah hrilh hnu ah an tlaih i a thawngpang theih asi ti lo. An thah, tiah zumh asi.\nSeptember 18 ah Kawl Ralkap nih Pastor Cung Biak Hum, kum 32 an kah thah.\nSeptember 29 ah Thantlang ah thil lak aa thawhmi Pu Ral Tu, kum 70 le Pu Hram Cung, kum 70 cu Kawl Ralkap nih an kah thah hna. An i citmi motor an kah i an thih hi si. Motor chungah minung 6 an um. Pu Zo Peng, kum 50 cu alu ah an khen ve nain a thi lo. Pu Than Heng, kum 78 cu a keng ah an hliam ve. Adang 2 cu hliam an tong lo.\nNovember 13 le December 3 ah Thantlang ah a thli tein thil lak aa thawhmi kum 20 nu le kum 24 nu an kah hna i hliam an tuar. December 3 ah aa thawmi kum 24 nu cu a hma fah tuk caah a nunnak chanh thlop dingin CDF nih an chanh i India ramri lei ah an tlikpi.\nNawlpatnak: Kawl Ralkap ṭhat lonak hi mi tampi nih an hmuhnak hnga SHARE lengmang hna usih\nPrevious articleAustralia ram Sydney khuapi ah Omicron zawtnak ngei 13 an hmuh cang hna\nNext articleBreaking News: Yangon ah sandahpiahmi ralkap motor in an pah rial hna i minug 4 thi


DEEP SLEEP..THUHLUAHMAH HNGILH. Zeiruang ahdah Pathiannih thuhluahmah(deep sleep)in minung hi ahngilh ter tawn hna hnga? – Hakha Cherry\nKanram Thawngtha chim mitampi nih an chim tawnmi cu Abraham nih raithawinak sa ahngilh tak ruang ahrinsor atefa le Egypt sal ah antanban tuk in kan ram khrihfabu Pastor te hruaitu hnanih Pathian bia an hngilh tak ve ruang ah kanram khrihfabu mitam pi thlarau sal ah kan tan nak asi tiah khrihfabu chung ah Tukhal pawl khi an thuat, ansoi, an tongh tawnhna.\nCucu mipi zaran zeithei lole Bible rel ve lo nihcun ahman bak kan ti ii kan chiat ni that ni ah akan zohkheh tu le akan tuammuai tawntu kan Pastor te le kan htuaitu kha zeirel loin Zerkhat chungte Khrihfabu le mipi daw ngai le zawnruat ngai bantuk in aa umter mi arak kan tlawng sawhsawhmi miphundang, khrihfa bu dang khuadangpi minung kha kan tanhcolh hna ii a aupi colh tawnmi khua le khrihfabu kan tlawmti lo ticu kan hngalh dih cang mi asi.\nPaul nih cun Galati 6:6 chung ah Zumtu nih thiltha kan hmuhmi cu akan zohkheh i cawnpiak tu kan pastor le kan saya te kha kan hrawmh ve hna awk asi ati..\nBible kan zoh tik ah Thuhluahmah hngilhter nak kanhmuh mi Bible cang hna cu (Ges2:21, ,15:12/1sam26:12,,Dan8:18,,10:9/Isai29:10,,Job4:13,,33:15/Lam20:9)hna hi ansi.\nHi cacang kan rel tik ah anmah tein ai hngilh mi ansi lo ii angumi zong ansi lo.THU HLUAHMAH bak in zeihmenh hngal kholo bak in Pathian n’h a hngilter hna mi ansi.\nHeb biafang cun TERDEMAH ahman ii cu cu mirang cun ”deep sleep” tiah aleh mi a tam deuh, Heb cafang kal ning athiam mihna nih cun From above,from the lord,Cunglei in asiloah Bawipa sin in ti asi anti, Mirang kan zoh asi cun cacang kip ah khin ”fallen,fell, Upon ”timi le from the lord ”ti aitel peng.\nA sullam cu an cung ah Bawipa,Pathian nih atlunter tinak asi caah anmah tein ai hngilh mi ansi lo ti kan fian ahau.\nZeiruangdah a hngilh ter hna?1.Ges2:21 Adam cu hawitha serpiak aduh caah asi.2.David sin ah Bawipa aum ko tikha Isreal minih hngal hnaseh tiah Saul le aral kap vu ahngilhter hna (1sam26:12).3.Eutychus a hngilhter nak cu Khrih thawhthan nak kong paul nih achim leng kohna nain an zumh lo caah Thawhthannak nunnak hmuhsak aduh hna caah asi(lam 20:9)kan Pathian m’n thangthat sikoseh.Amen.\nCu caah tinhmi ngeilo in Pathian nih rian atuan bal lo caah ABRAHAM nih raithawinak sa angut tak ruang timi cu Bible Cawnpiak ning siloin Phuahcopmi asi.\nZeiruang dah a hngilhter?Rom cakuat 9-11Chung khi rel na fiang kolai.Natefa cu thluachuah kapek hna lai arak ti lio kha kan vun theih kolaiGes12 kha mu,amah chungchuak bak kha mizeiphun he hmenh i i thi um loin karhter aduh hna caah Ezypt ram Guasen hmun ah anmah Isareal miphun te lawng kumzali(400)renglo achiah hna nak cu Abiakam atlinlainak hmuhter ding ah Abraham cu Thuhluah mah in ahngilhter nak asi.A siloah Vission in ahmuhter chung aduh caah ahngilter nakasi ko.\nCu caah Thawngtha kan ngeih tik ah Bible nih zeitin dah akan cawnpiak ti le kamah tein Bible hi rel deuh tuah hna usih..Cathiang hi adih lak in Pathian thaw chuah hnawhmi asi caah Biatak cawnpiak nak caah cun Bible lawng hi kan hrampi sikoseh 2Tim3:15-16.Carel tu nan zate Bawipa nih hngal thiamnak in pe kohnaseh.Khrih ah nan unau


Atu lio kan ram ah a cangmi thlen khawhnak PSYCHOLOGY mit in hun cuan ta hna usih. – Hakha Cherry\nCognitive Theory Cognitive triangle: Thoughs, Behavior, Feelings Psychologist Albert Ellis nih cun kan ruahnak (though), kan ziaza (behavior) le lungputning (feeling) hi aa pehtlaimi le rian a ttuantimi an si, a ti. Cun mah pathum lakah pakhat hi kan thlen a si ahcun a dang pahnih zong aa thleng a ti. Chim duhnak cu; Na ruahnak kha a ttha leiin na thlen sicun, na lungput zong a ttha lei in aa thleng ve lai i cun na umtu ziaza zong a ttha lei in aa thleng ve lai. Asilole na ziaza kha na thlen sicun na lungput le na ruahnak zong aa thleng ve lai. Cu bantuk tthiamtthiam in na lungputning na thlen sicun na ruahnak le na ziaza zong aa thleng ve lai. Cu tikah a hun i thleng tthan dingmi cu; Na tuahsernak (action) kha a si.\nHi cognitive theory hi atu lio kan ram i a cangmi kong ah hman awk a ttha ngai tiah ka ruah. Kan Chin ram chung i a ummi ralkap, palek le CDM a tuah duh lomi tibantuk pawl hna hi; An ruahnak, an lungput asilole an ziaza; hi hna pathum lakah pakhat hi kan thlen khawh hna a si ahcun kan hlawhtlinnak a bawm ngaingai tu a si lai. Tahchunnak ah; An ruahnak kha a ttha lei in kan thlen hna sicun an lungput le ziaza zong a ttha lei ah aa thleng ve lai. Cutin kanmah mipi cung i an tuahsernak zong kha a ttha lei in aa thleng ve hnga. Zeitin an ruahnak, lungput asilole ziaza hi kan thlen hna ning a si lai, tibel fakpi in ruah le kawl a hau ve hnga. CDM a tuah duh lomi hna khi lenkai awk a tthami cu lenkai hna i biaruah hna ah a ttha ngai hnga.\nAtu lio ah ralkap pawl nih mipi thlen an kan timhmi cu kan «Feeling/emotion» hi a si. Cucaah kan ttih dingmi thil phunphun an tuah. Mi ttha lo an kan thlah hnawh, hriamnam an hman, mi an tlaih hna i a cheu an thah hna. Mipi nih kan ttih hna sehlaw teinak kan hmuh lai tiah an ruahmi hi kan tei kho hna lai lo, asilole kan thi ve sual lai tiah ruahnak ngei hna seh, cun an ziaza i thleng sehlaw teima kho hna hlah seh ti kha an duh. Cucaah kan ttihnak ding lam phunkip an kawlnak le an tuahnak hi a si. Hi zawn ah a biapi ngaimi cu; Kan ruahnak, lungput le ziaza hi pakhat hmanh kan i thlenter hna lo a herh.Credit-Roro Fambawl


APOI KO CANG, DONALD TRUMP ADIRPI TU DING AA FIANG TI LO – The Chinlung Post\nAPOI KO CANG, DONALD TRUMP ADIRPI TU DING AA FIANG TI LO\nFBI Director arak simi le Donald Trump nih arian in a chuahmi James Comey nih Trump cu thongthlak ding cu asi bak ko. Asinain Joe Biden nih angaihthiam ding asi tiah a chim. Hi konghe pehtlaiin Senate ah Donald Trump nih sihni angei lai maw? US House nih President Trump cu impeach avoi hnihnak an tuah i, vote 232-197 in Trump cu sualphawt asi. Asinain Senate ah kalpi tthan dingmi asi. Senate ah zeibantuk minung dah Donald Trump caah defense Lawyer ding ah an si lai timi hi afiang rih lo.\nThimnak buainak kongah biatak tein rian attuanmi hna cu Capitol buainak achuah caah an rian an i din hna.Biatak tein a dirmi Rudy Guiliani zong timtuah aa tim lo tiah an chim. Culawng siloin amah hi Donald Trump dirkamhtu hna cungah a biachim holhrel mi ruangah case angei kho mi asi tiah an chim rih. Cupin ah nikhat ah thongkul hrawng lengmang ahman caah dinhter dingin Donald Trump nih timhtuahnak angei tiah media tthenkhat hna nih cun an langhter tthan.\nJanuary ni 6 i, Save America Rally ah Rudy Guiliani nih Capitol luhhnawh dingin forhfialnak atuah hna i, Trail By Combat timi biaang ahman ti asi. Asinain amah nih atimi ve mi cu ka biahman kha let’s trail by combat ti asi. Kum zabu hrawng i England ah thil acangmi film an tuahmi Game of Throne ah Tyrion Lannister nih achimmi ka lakve mi asi tiah alanghter ve. Guiliani cu sihni asinak license zong chuh dingin an timh ti asi.\nDonald Trump dirkamhtu hna nih cun Speaker Nancy pelosi le Sen Chuck Schumer hna cu sual an phawt ngaingai hna. Donald Trump impeach tuahnak ah phungning tein thil aum lo, Judiciary Committee hearing tuah hmasa zong a um lo. Witness auh hmasa zong a um lo. Midang chimmi zong a um lo tiah aphunphun in an langhter. Trump hi thongthlak ai tlak ko, Asinain Biden nih angeihthiam ding asi tiah FBI Director arak simi James Comey nih a chim ve.\nJanuary ni 6 i, save america rally tuah hnu, Capitol luhhnawh buainak cu US media kip nih an chimmi ai dang cio hna, Liberal media timi mainstream media chungah The New York Times, The Washington Post, CBS, NBC, ABC, CNN nih cun buainak ser i, hnahnawhnak tuah an ti dih. Asinain The Wall Street Journal, Fox News, Newsmax, The Washington Examiner hna nih cun an chimmi biafang ai dang ve, Capitol kulhnak tiah an ti.\nTRUMP CAAH THINPHANG SI KO CANG, ADIRHMUN ZAANGFAK TUK SI CANG\nWHITE HOUSE HI TRUMP NIH ZEITINDAH A CHUAHTAAK LAI?


USDP, Ralkap Le NLD Hi Budabata Veve An Si Caah An Chung Muru Le Pehtlaih Nak An Ngeih Ning – Chin 11 News\nUSDP, Ralkap Le NLD Hi Budabata Veve An Si Caah An Chung Muru Le Pehtlaih Nak An Ngeih Ning\nPosted By: Chin News October 16, 2020\nUSDP, ralkap le NLD hi Budabata veve an si caah a dong muru cu give & take an i tuah hi, theih khawh a herh ngai.\nZeitin dah (give & take) an i celh ticun 2008 phunghram in tlangcung mi cawlkho lo ding le lutung kho lo ding in le kawlkuttang ah a zungzal umpeng hna seh ti in an i celh nak hna.\n2008 phung hram Article (59 -f)cu DASSK President asi kho lo nak ah an ser I, Article 261 cu Tlangcung mi vialte lu tung kho lo ding le kawl kuttang ah a zungzal um peng hna seh ti in an sermi asi.\nCucu NLD nih ( parliament =hluahdaw) ah 59f thlen ding biatung an i derh ter i,261 tu cu thlen an duh lo.\nRalkap nih 59f cu thlen an duh bak lo i, 261 tu thlen an i duh ter ve.\nA sullam cu a pa 2 in thlen lo siseh ti an duh veve caah mah 59f le 261 in cun(give & take) lente an i celh nak cu asi, Kawlram mipi kha fimkhur ngai in an hlen hna.\nAsullam cu ralkap he NLD he tlangcung mi maw cawl kho sual hna lai an timi asi i, mipi kha Lungmitsii (political magic) an tuah hna nak ah an hman.( Cu political game cu;Tlang cung mi vialte lakah Chin mipi hi a theih thiam lo bikmi an si).(Zei cadah Chin miphun nih an i theih ter lo ti ahcun mah kut ke i bochan lo in, achong in, a cia in ei le , alaka in hmuh le co rumro Chin miphun cu aduh mi an si i, cu bantuk mi tuah cia mi in thiltha an co hnu ah i ua ngai in , thil tha a tuah tu le mah Chin miphun lila kha, zeirel lo in hnu chit a hmang mi an si caah asi).(Uico ruah nak a ngeimi Chin NLD party le members pawl an si).\nASSK (NLD) nih 261 thlen ding kha e ti sehlaw fawi te in 59f zong kha an va thlen chih khawh ko hnga.\nSihmanhsehlaw DASSK caahcun 59f an thlen lo zong ah President nak in a sang deuh mi State Counselor a si ko caah, 53 thlen le thlen lo , alungthlite in a zeite hmanh a puai lai lo.(Thlenlo hi a du deuh somua mi asi).\nDASSK nih 261 thlen a duh lo mi hi cu a puaituk i, tlangcung mi an cak(thawn) lai ding hi DASSK le NLD (Budabata) pawl nih an phang I an ttih ruang ah a duhlo mi asi tiah chim khawh asi.(zer asi)( political game a tuah mi asi).\nHihi political games an tuah mi cu asi i, Kawl(Budabata) pohpoh nih ser mi party le policy cu Tlangcung mi vialte kan caah a tha mi asi kho bal lai lo.\nAtu kan Pu Henry Vice a pek ruang ah, NLD cu a dik ti awk a tha hrimhrim lo.\nBible phungthluk bia ah a ummicu; thil tuah khawh nak nakut ah a um lio ah midang an tuah khawh hnga ding kha va kham hlah ati.\nDASSK (NLD) nih 261 hi thlen khawh nak an kut ah a um lio ah a thleng duh lo hi Thil puaimaw tuk mi(political bia in cun ) zer asi.\nMah hihi Kawlram politics a root cause cu asi.\nThan cho nak te hna, lamkau pi le ti le mei ti pawl cu cozah asimi poh nih tuah awk hrimhrim ding, cozah caah mandatory asi.\nAtu Dr. Sasa nih thancho nak tuah khawh poh hi politics cu asi a ti lehlam hawi.\nCucaah Union delegates in covo hmuh a herh i, NLD long nih 2020 ahcun a tlinh lai caah, a dang party cu zei hmanh an tuah kho lai lo.\nThlankhor chung lei thlak bantuk an si dih lai a ti lehlam.\nAsi ahtah, kawl nih ukpeng nawl ngeih nak ngei peng in, thancho nak long kan pe peng sehlaw, cucu na duh mi asi maw tiah biahal tu nih a hal tikah, zeihmanh phit nak ngei lo in” 2008 Constitution an thlen hlan poh cu, tiah a phi sing “ 2008 Constitution thlen khawh nak ding caah, Rawn pohpoh ah NLD thawn sehlaw, tlangcung (State) poh ah mah le miphun party thawn seh tihi a ho poh kan aim ( objection) target asi dih.\nNLD lawnglawng in a thawn ahcun 2008 Constitution athlen hrimhrim lai lo.\nCucaah NLD hi rawn poh ah thawn sehlaw, Tlangcung ( State) poh ah mah le miphun thawn sehlaw, NLD le Tlangcung party hi i komh hna seh tihi a ho poh duh mi le plan ngeih cio mi asi.\nNLD le DASSK hi tlangcung party le ahopoh nih kan tiat hna lo, kan kankuat hna law, NLD le tlangcung party hi i komh hna sehlaw Democracy principle ning te in mipi nih thimmi nih upadi (Constitution) hi remh in ser hna seh ti du bik mi asi.\nCu lawnglawng cu 2008 Constitution thlen nak lam a um mi asi.\nCatialtu: Zahung Mang


LAINAWNG TANGAH RIAN A TTUANMI NIH A TUAR VE CANG – The Chinlung Post\nYangon i Daw Thet Thet Khaing Sui Dawr Bomb an Puah Hnawh. SAC kut tang ah vuanci rian a ttuanmi PPP party chairman Daw Thet Thet Khaing nih a ngeihmi Yangon khua i sui dawr (ရွှေနန်းတော် စိန်ရွှေရတနာ) cu nihin ah bomb in puah hnawh a tong. Bomb puahnak ah nu pakhat hliamhma a pu i a dang a thimi le aa khawngmi an um lo.\nJune 17 zong ah khan Daw Thet Thet Khiang nih a ngeihmi Condo innkhaan pakhat bomb in puah hnawh a rak tong cang. Daw Thet Thet Khaing cu NLD in a chuah hnu ah People’s Pioneer Party (PPP) timi a dirh i 2020 thimnak ah an i cuh ve. Asinain, tthudan pakhat hmanh an hmu lo.SAC nih NLD sin in uknak a chuh hnu ah Daw Thet Thet Khaing cu Ministry of Social Welfare, Relief and Resettlement ah vuanci rian an pek. The Chin Journal\nThawngpang dang: Chinram ah NLD nih PDF Dirh an Timh Timi kong ah Chin NLD Upa Biahalnak. Chin ramkulh ah NLD palai pawl nih PDF dirh an timi tiah nai hrawng bia a lenmi kong he pehtlai in Chin ramkulh NLD upa pakhat a simi Pu Jacob Thang cu The Chin Journal nih biahalnak kan ngeih i atulio Chin NLD upa pawl an rianttuan ningcang konglam pawl tlamtling in a langhter.\nBiahalnak: Chin NLD upa/palai pawl nih a dangte in PDF dirh an timh timi kongah Chin NLD nan dir hmun? Bialehnak: Chin NLD upa nih siseh, MP palai nih siseh PDF dirh ding ah timhlamhnak an ngei ballo. Ralkap uknak duh lo ruang ah humhimnak ttuanvo latu CDF rianttuannak cu Chin NLD upa si hna seh, MP palai pawl si hna seh cohlan le dir kamh a si.\nBiahalnak: Chinram chung hriamtlai CNF/CDF he pehtlai in rian nan tuan ti kho maw? Bialehnak: Hluttaw palai nih CRPH a ser. CRPH nih NUCC a ser. NUCC nih NUG a ser. NUG le CNF cu ralkap pennak thlak ding le Federal Democracy pennak a chuah tiang hmun khat ah rianttuan tti ding in hnatlak minsen an thut cang. CNF cu NUG cozah he rian an ttuan tti bantuk in Chin Hluttaw he zong hmun khat ah rian an ttuan ti.\nBiahalnak: Atu lio ramkhel kong he peh tlai in Chin NLD pawl zei rian dah nan ttuan bikmi si? Bialehnak: A cunglei i ka langhter mi vialte khi Chin NLD nih a tuanmi rian a si. Chin Hluttaw palai chung ah a cawlcangmi hi Chin NLD lawngte an si. Atu lio tthithruainak CRCH, CRPH le NUG ah biatak te in thazaing chuah in rianttuan a si. CDF nih an herhmi hriamnam tlamtin nakding, IDPs bawmh chanhnak, tbk.,\nKan miphun ca ah a herhmi chimrelnak an ngeih hnu ah bawmhchannak hmuhmi cu a tawlreltu hna i ttuanvo an lak ko. Atu lio dohthlennak caan lio ah Chin NLD rian lawng a si lo kan miphun dihlak tuanvo a si. Biaknak in siseh, zatlang bu in siseh, party kip in siseh thazang kan chuah ding rian a si.\nBiahalnak: Chim chap na duhmi…? Bialehnak: Atu lio ah Party in siseh, pumpak in siseh mah hlawknak hmuh ding ah rianttuan caan a si lo. Kan miphun ning in thazaang chuah i hmunkhatte ah riantuan tti caan a si. Fiangfai in theih lomi kong social media ah cattial ding a si lo. Ahnu ah mah le mah ningzah i thlaih a si. Bia na ka halmi cung ah ka lawm. Credit:The Chin Journal


Khrihfa mit in nauphiat/nauthat (abortion) tu/mi hi dantatnak an ing lai maw? – Lai Lungrawn Post\nMother Teresa nih Hillary Clinton sin ah arak chim bal an ti mi cu: “Nu nih a pumchung naute a thahnak in dawtnak acawng bal lo, nain aharnak i phisin/ hmaimilh duhah a pumchung naute cu athah. Nau thah hi hngakchia caah ral lianngantuk mi asi; chiatha hmanh athleidang kho lomi hngakchia hna amah a hringtu nu bak nih a thah mi hi cu ka huat i ka doh. Cubantuk in hringtu Nu nih a fa te thah kha kan cohlan ahcun zeitindah midang kha pakhat le pakhat i thah lo dingin kan chimh khawh hna lai “tiah arak ti ti si.\nVawlei cungah hin minung pakhat bak nih minung athat tambikmi hi mizeidah an si hnga tiah biahalnak um sehlaw, nupawl nau aphiat/thah piaktu siithiam pawl hi an si lai tiah ka ruah. Cun a pahnihnak ahcun, nauphiat hmangmi nu pawl hi an si lai tiah ka ruah. Aruang cu, kaa dang ram tampi cu um rihseh, kan mah Hakha le Thantlang hrawng hmanh ah hin nauthatmi mi nu hi an tlawm tilo. Nu tampi cu an chung ummi naute cu siithiammi kha phaisa zeimaw zat pek in an fial hna tik ah cu hna nih cun minung zeizat remruam dah an hei thah piak cang hna hnga ti hi ruah ngam hmanh asi tilo.\nKan chan ah mithah le lainawng thawng a thangchin cang. Zumtu zong nih Nu le Va pumkhat si hlan ah Sex tuah kha sualtuah ah kan ruat ti lo. Kan pum kha kan mah ta ah kan ruah, Pathian ta, hlanhchung mi kan si kha kan hngallo. Cutikah ruah loin nau kan pawi, kan dirhmun nih a pek lo caah, naute cu kan thah. Cu naute thah cu Nu le Pa le chungkhat le hawikom tiangin kan i bawm, ruahnak kan i cheu, biathli kan i chim, adonghnak ahcun, zeihmanh a thei rihlo nupaw chung ummi naute cu kan thah.\nCucu midang nih an kan hmu lo, ho nih an kan thei lo tiin kan i ruah, nain athli tein kan tuah mi a hmutu le a theitu, kan sual records vialte akeng i zeizong vialte athei dihtu le ni hmadung bik caan ah sual bia akan ceih tu ding Pathian aum ti kha kan thei lo. Zeibantuk ava sihmah ah, nule pawchung ah naute aum hnuhnu ahcun, Inn lakah (lakfa) hrinmi fa/pawitermi fa zong Pathian muikeng an si ti kha kan theih fian aherh ngaingai.\nCucaahcun, nihin kan ram ah hin, zumtu kan i ti ve ahcun, nauphiat/thahnak hi atlau khawhnak hnga caah faak piin kan aupi i, kan ruah caan acu cang. Vawlei phung ah mithah cu sual asi i thih dantatnak or thongthlak dantatnak pek an si. Bible cawnpiaknak ahcun, kan pum cu Pathian muisam keng in sermi asi caah, cu pum asimi va thah le va nawn cu kan Pathian zong nih aduhlo bikmi asi caah cubantuk a tuahtu hna cu ni hmadung bik caan ah sual biaceihnak ah chuahpi i biaceih an si hrimhrim te lai. Ref. The Christian Post\nBible Ref. MATTHAI 5:21, ‘Lai va nawng hlah u, lai a nawngmi paoh cu biaceihtu hmaiah chuahpi a si lai, tiah hlanlio mi an rak ti tawn hna, ti kha nan theih. Genesis 1:27, Cuticun Pathian nih minung cu amah mui lo in a ser, minung cu Pathian mui in a ser hna. Bible nih “lainawng hlah” ( Exo 23:7; 20: 13). “Cun, mi a thatmi cu thah a si lai”\n(Lev. 24:17) akan ti. Credit: Salai Papum


Police Pa Hi Pasal Tha Bak A Si :Mindat CDF Lei In Ralhrang A Kaap Tu Police Pa Nih Ram Caah A Nunnak A Pek – Buanchukcho\nTuchun June 4 i Chinram Mindat kahdohnak ah CDM ah a lut i mipi aiawh in kawl ralhrang a doh cuahmah mi police pakhat cu ram le miphun caah a nunnak a pek ve cang tiah thawngpang theih a si. Mindat peng Chin-Magwe ramri Shwe Aung Ta khua cu kawl ralhrang hna nih ralkap thazaang tampi he an kahdoh hna caah tuchun June 4 zinglei khan kahdoh nak fak ngaiin a chuak cang tiah khuami nih an chim ning a si.\n“A nih hi CDM ah a lut ve cang mi a si i Mindat peng kahdoh nak ah hin biatak tein CDF pawl he kawl ralhrang a doh ve cuahmah mi a si. Cun hi kawl ralhrang kahdoh nak zong ah hin CDF pawl a thihruai tu hna a si i zeitin dah kan ral kan doh hna lai i kan tei hna lai tiin biatak chuah in a cawlcang mi zong a si” tiah Mindat mipi hruaitu hna nih police pa thimi konglam cu faing tein an rak chim ve.\nTuchun ah a nunnak a liam mi hi CDM vuanthan Salai Chwe Ling@ Sawng Lin a si i tuzing tuannawn ah khan Kawl ralhrang nih sniper nih an rak kah mi a si ko nain chunhnu tiangah khan a ruak hmanh hi fawi tein kan la kho rih lo tiah an chim.\nCun tuchun Mindat lei kahdoh nak ah hin Kawl ralhrang lei nih biatak tein an kahdoh hna i an ralkap thazaang zong tam ngai an rak chap tiah thawngpang theih a si. Kawl ralhrang pawl nih miakpi le bomb ngan mi pawl he faktuk in CDF-Mindat pawl cu an kahdoh hna ruang ah CDF-Mindat lei zongin a thi mi pakhat le hliamtuar pakhat an umnak hi a si tiah thawngpang theih a si.Ref: Zalen. Duhnungpar\nThawngpang dang : Good News : Dotphungyang I Kahnak Ah Ralhrangbu A Thi Mi An Tam\nApoi Taktak Si : CDF-Mindat in CDM Palik Salai Choi Ling a Nunnak a Liam


Chinram Tangka Hram Bunh Duhtu Paoh Ngunkhuai Kum 7 Awlh Le Vawlei Ngeihnak Pek A Si Lai - THE CHINLAND POST\nChinram Tangka Hram Bunh Duhtu Paoh Ngunkhuai Kum 7 Awlh Le Vawlei Ngeihnak Pek A Si Lai\nTCP-Kalay| 2018 December 4| Chin ramkulh ah tangka hram bunhnak (investment) riantuan a duhtu hna cu vawlei ngeihnak nawl Chinram cozah nih pek a si lai caah aa leet thanmi tangka hram bunh a duhtu hna paoh nan rak lut kho than tiah Chin ramkulh chimnak nawlngeitu Sipin Minister U Soe Htet nih a chim.\nCu hlan ah Chin ramkulh chung tangka hram bunh a duhmi rianngeitu hna cu ngunkhuai kum 7 awlh (luatter) an si nain vawlei hmun ngeihnak pek lo in caansau vawlei hlanhnak cahran (sachoh) in sawm an si ruang ah chawphum a duhmi rian ngeitu tampi nih aa tlak lo an ti i hnu an i leet than lengmang.\nSipin Minister U Soe Htet nih, “Kanmah nih vawlei hmun zong kan pek hna lai. Ngunkhuai man zong kan thumhpiak hna lai caah aa leet thanmi company 40/50 hrawng atu an rak lut than cang. Ahlankan hi kong tawlrelnak ning aa pialkaan, dinhdorhpiaknak a um lo. Atu cu kan dinhdorh cang hna. Ngunkhuai awlhnak (luatternak) pawl tuahpiak lo ahcun zeibantuk chawphumnak hmanh Chinram ah an lut in an tuah lai lo” tiah a chim.\n“Cheukhat cu hotel a sami zong an um cang. Anmah minte in kan tuahpiak hna caah Hakha, Thantlang ah hotel sak an thawk cang. Ka sa than lai lo tiah aa leetmi hna zong vawlei hmun hi anmah min te in pekding a si caah a kan pehtlaih thanmi an um. Kanmah Chinram ahhin hotel pakhat sak ahcun sing thonghra, sing thongkul, sing thongsawmthum tibantuk chawva phum a hau. Anmah min te in vawlei ngeihnak nawl an ngah lo cun zeitindah an chawva an phum duh lai. Ngunkhuai awlhnak zong kan pek hna awk a si, cu lawnglawng ah tualchung mizapi caah rian hmuhnak zong a si lai” tiah a chimchih.\nDr. Sui Hingz zong nih, “Chin ramkulh hi hiti zoh tikah a kau nain vawlei area i zatuak 35% hi thingram zung area ah chiah a si. Thingram zung area hi a kau tuk nain thingram zung in a lutmi tangka hi kumkhat ah ks. 1500million hrawng lawng a si. Thingram zung in hmuhmi tangka le vawlei hmun bit/kauh hi aa tlak lo. Cu ruang ah thingram area hi zaangraam lo in sethmuh zone hmunhma ah ser awk an si. A biapimi cu pengkip ah vawlei hmunhma rikhiah i anmah he aa pehtlaimi sethmuh le kutzung rian tibantuk pawl an tuahtuan khawhnak ding sersiampiak a herh. Acozah nih budget pawl hi lam rian le a hrampi inn (building) saknak lawng ah hmang lo in a fami sehlei le kutzung lei riantuan khawhnak ding cozah nih vawlei hmun le SME chawkarh pawl Felfaite in a tuah ahcun a fami in a laivuang rian pawl, cun a nganmi sethmuh zone tiang a thangcho kho lai” tiah Chin World he biaruahnak ah a chim.\nA biapi in chawphumnak rian caah hotel le khualtlawnnak rian he pehtlai in compan paruk, hydro electric he pehtlai in company 4/5 hrawng a rak soktu an um cang tiah Sipin minister nih a chim.\nPrevious Myanmar Ramchung Pumtlamtlinglo Caah Khenkhamnak Tampi A Um Rih\nNext CFL Pumpululh Zuamnak Ah Thiamhlei Laksawng Sing 5 Pek An Si Lai